
QUAESTIONES PETRONIANAE. 

SCRIPSIT H. W. JHLaley. 

QUAMQUAM hac nostra aetate paene omnia antiquorum scripta 
a doctis viris accurate copioseque pertractata sunt, tamen in 
I^etronium pauci admodum studia sua contulerunt. Quod maxime 
mirum videtur: nam dubitari non potest quin saturae Petronianae 
perutiles sint ad vitam Romanorum recte intellegendam ; qua de 
causa satis (lignae videntur in quas aliquid operae et curae impen- 
datur. Fortasse autem textus foedissimis mendis plenus doctos a 
saturis diu deterruit ; at nunc Franciscus Buechelerus, vir doctissimus, 
tanta cum diligentia Petronium curavit^ ut ea menda pleraque 
feliciter sint sublata. 

De ipsius Petroni aetate nihil hoc tempore scribendum esse sta- 
tuimus quod de hac quaestione multum diuque a viris doctis dispu- 
tatum est. Nam ut alios omittam, Studerus' et Buechelerus^ hanc 
rem tam luculenter tamque copiose tractaverunt ut perdiflScile sit 
novi quidquam et integri adferre. Sunt tamen duae aliae quaestiones 
de quibus fortasse operae pretium erit disputare; quarum altera 
pertinet ad tempora quibus Encolpius et reliquae saturarum personae 
vixisse finguntur, altera ad urbem in qua convivium Trimalchionis 
agitur. Has enim nemo, nisi fallimur, satis diligenter tractavit. 

Quae cum ita sint, primum quaerendum est quibus temporibus 
Encolpius itinera sua fecerit. Qua de re viri docti multum inter se 
dissenserunt. Nam ut alios praeteream, Burmannus^ res gestas 
Encolpi Claudianis temporibus adtribuit, Studerus Neronianis. Beck- 



^ Petronii Satirae et Liber Priapeoriun. Tertimn edidit Franciscus Buecheler. 
Berolini apud Weidmannos. MDCCCLXXXII. 

* Mus. Rhen. nov. II. (1842-3) pp. 50-92; 202-23. 

* Praef. ad ed. maior. pp. V-VIII. 

* Intellexerat tamen Burmannus nonnuUa in saturis ad imperatoris Augusti 
tempora pertinere. Haec enim in praefatione scripsit: 'His omnibus ego rite 
pensitatis, Tiberii, Caligulae et Qaudii imperia attigisse Petronium puto, immo 
Augusti adhuc felicia tempora vidisse^ 

H. W. Haley. 



ius^ auteixiy vir doctissimus, verum paene comprehendit ; hoc 
tamen erravit quod ipsum Petronium extremo Augusti principatu vel 
primis annis quibus Tiberius imperium teneret, scripsisse statuit. 
Quasi vero necesse fuerit Petronio ut de suis tantum temporibus 
scriberet. Itaque Beckius magna ex parte, nisi fallimur, et oleum et 
operam perdidit. Nam Petronium circiter Neronis tempora scripsisse 
cum ipsarum saturarum genere et sermone, tum consensu Studeri, 
Franzi,* Teuffeli,* Buecheleri, Mommseni,^ multorum aliorum* quos 
hic enumerare taedeat, luce clarius demonstratum duco. Hoc unum 
tamen Beckius satis probavit, multa apud Petronium esse quae ad 
Augusti tempora pertineant. Sed dum Petronium perscrutabatur, 
nonnumquam in errores incidit ; quorum duos exempli gratia pone- 
mus. Nam in commentariolo quod de aetate Petroni scripsit (p. 65) 
rem sic probare conatus est : ' Res ergo sic se habet. Ex quinque 
primis imperatoribus Tiberius et Nero patris patriae titulum recusave- 
runt ; Claudium autem et Gaium umquam eum titulum accepisse 
nihil est quod indicet.' £x quo effici existimat locum illum Pe- 
troni quo imperator pater patriae appellatur ad Octavianum perti- 
nere. Atqui certo certius est et Gaium Caesarem* et Claudium' et 
Neronem^ patris patriae titulum adsumpsisse. Neque opponi potest 
locus ille Suetoni (Vit. Ner. c. 8) quem profert Beckius ; multi enim 
imperatores patris patriae nomen quod primo recusaverant, post 
aliquanto adsciverunt.* Deinde apud Petronium (c. 31) Encolpius 
dicit: 'Tandem ergo discubuimus, pueris Alexandrinis aquam in 
manus nivatam infundentibus * (ad lavandum scilicet) 'aliisque 
insequentibus ad pedes ac paronychia cum ingenti subtilitate tollenti- 



1 In commentatione quae inscribitur: *The Age of Petronius Arbiter.' 
8 C. I. G. III. p. 718. 

« Mus. Rhen. nov. IV. p. 51 1; 'Gesch. der Rom. Litteratur' (1882), pp. 
690, 692. 

• Hermes XIII. (1878) p. 107. 

^ lanneilius (Cod. Perott. p. CXX) permultos alios enumeravit. 

Cass. Dio LIX. 3 ; C. I. L. II. 4639; 4640; 4962, 4. Cf. Eckhel. Doct 
Num. VI. p. 222. 

T Eckhel. VI. 234; C. I. L. III. 409; 476; 1977; 6024; 6060; V. 25 ; 5050; 
5804; 8002; 8003; IX. 5426; 5759; 5973 ctal.; Cass. Dio LX. 3. 

• Eckhel. VI. 263; cf. C. I. L. IIL 6123; VIL 12; XII. 512; 5459. 

• Sueton. Vit Vespas. c. 12; Cass. Dio LIX. 3; Vit Hadrian c. 6; Vit 
Anton. Pii c. 6; Eckhel. Doct Num. VIII. p. 452. 

b»s,' Quem lopum fi^ius ^ adfcrt quo pjrobet Petrowwn spte N^ro- 
Dis tei2ipm> scripsisse. Putcit eniin Petiromum «quam ^ecocj(afi|> 
Neronis iQventum, hoc jk>co memoraturum fuisse si N^erone regua^te 
satui^a^ suas composuisset. At quis umquam aqua decoqU ad layaa- 
dum usus est? Suetonius' autem ipsum Neronem dick ^vaitis 
piscinis 1;empc»re aestivo se refovere soUtum esse. 

Sed ut ad rem revertamur, Buechelerus* dubitat an Petronius iiici- 
disse Encolpi itinera iinxmt in ultimos annos quibus regnabat Tibe- 
rius. Quocum consentit TeufTelius ; ^ sed de horum opinione infra 
disputandum est. Mommsenus autem unus, quod sciam, sententiam 
quam probare instituimus in medium protulit ; sed quamquam acu- 
tissime, ut solet, rem disputavit, tamen perpaucis tantum verbis quid 
sentiret exposuit.'^ 

Si rationibus tantum res probanda esset, tamen valde credibile 
videretur Petronium periculi vitandi causa tempora a suis remota 
elegisse quae describeret. Nam etiamsi quinquennio illo Neronis, 
quod vocant, saturas suas composuisset, quod nullo certo argumento 
demonstrari potest, tamen cautius, opinor, scripsisset, memor casuum 
Prisci* et Cordi^ et Scauri® et multorum aliorum, quorum scripta 
accusandi materiem delatoribus praebuerant. Nondum enim satis 
apparuerat qualis Nero evasurus esset. At postea, cura delatores 
Neronis multos falsis criminibus perderent, multo periculosius erat 
scriptori de sua aetate saturas componere. Quam iacile autem fuisset 
incusandi causas in talibus scriptis reperire vel eo optime ostenditur, 
quod etiam nunc sunt qui Trimalchionis persona Neronem desig- 
nari credant. Accedit quod multa in saturis ad illam partem Cam- 
paniae pertinent quam Nero maxime frequentabat.^ Itaque nisi 
fallimur, necesse erat Petronio aut saturas suas occulere dum viveret 
aut tempora longe a suis remota describere. Quod etiam verisim- 
ilius sit si Petronium eundem esse putes quem commemorat Tac- 
itus.'« 



1 * Age of Petronius Arbiter,* pp. 58, 102. * Vit. Neron. c. 27. 

' Praef. ad ed. maior. p. VII. ^ ' Gesch. der Rom. Utteratur ' (1882), p. 691. 

* Hermes XIII. ( 1 878) p. 1 1 1. • Tac. Ann. III. cc. 49-51 . ^ Ibid. IV. cc. 34-5. 

8 Ibid. VI. 29; Cass. Dio LVIII. 24. Cf. Sueton. Vit. Tiber. c. 61 med. Hoc 
tamen sine dubio concedendum est, Neronem in talibus puniendis multo leniorem 
Tiberio fuisse; Tac. Ann. XIV. cc. 49-50; Sueton. Vit. Neron. c. 39. 

•Tac.Ann.XIV.4; 13; XV. 33; 51; 52; XVI. 10; 19. w ibid.XVI. 17-1& 

Sed quamquam hae rationes fortasse aliquid momenti habent, 
tamen non rationibus sed argumentis rem diiudicare oportet. 
Itaque ex saturis ipsis quaerendum est utrum Petronius Augusti 
tempora an Tiberi an Gai an Claudi an Neronis descripserit. 
Hoc unum tamen concedendum est, Augusti tempora et gratiorem 
et tutiorem materiem scriptoribus praebuisse quam reliquorum prin- 
cipatus. 

His praemissis argumenta apud Petronium reperta proferamus. 
Quorum vel maximum est quod (c. 53) haec verba servata sunt : 
'£t plane interpellavit saltationis libidinem actuarius, qui tanquam 
urbis acta recitavit : VII. kalendas Sextiles : in praedio Cumano, 
quod est Trimalchionis, nati sunt pueri XXX, puellae XL.* Quod 
neque casui neque neglegentiae tribuendum videtur : nam verbum 
illud *Sextiles* in codice Traguriensi plane scriptum exstat, atque 
lectio difficilior est quam quae lapsu calami aut interpolatione facta 
sit. Sed ' mensis qui Sextilis fuerat ex senatus consulto Marcio Cen- 
sorino C. Asinio Gallo coss.* (A.U.C. 746) 'in Augusti honorem 
dictus est Augustus, anno Augustano XX.* ^ Quod si verum est, 
Petronius Cenam Trimalchionis, quam vocant, post Galli et Censorini 
consulatum actam esse noluit. Nam quis credere potest eum tam 
neglegenter tamque inepte scripsisse ut Augustum mensem sine ulla 
causa Sextilem vocaret? Quae cum ita sint, multum miror quod 
Beckius hunc locum praeteriit ; nisi forte ne nimium probaret veri- 
tus est. Buechelerus autem verba contra suam sententiam valentia 
silentio transiit. At Mommsenum ea verba non effugerant, qui 
multum auctoritatis iis tribuendum esse censuit.^ Quae eo magis 
notanda sunt quod apud Petronium (c. 38) haec quoque leguntur : 
* C. Pompeius Diogenes ex kalendis luliis cenaculum locat ; * men- 
sis enim qui antea QuintiUs vocatus erat A.U.C. 710 lulius dictus est.^ 

Ad hoc confirmandum accedit aliud argumentum, quod Beckius 
copiose exposuit.* Verba enim * Augusto, patri patriae, feliciter * 
(c. 60) Tiberio certe non conveniunt, quod ille patris patriae titulum 



^ Censorin. de Die Natali c. 22 ad fin.; cf. Macrob. I. 12, 35; Cass. Dio. LV. 
c. 6; Sueton. Vit. Octav. c. 31. 

'^ Hermes XIII. p. Iii. 

' Macrob. I. 12, 34; Censorin. de Die Natali c. 22 ad fin.; cf. Dion. XLIV 
c. 5; Sueton. Vit. Caes. c. 76. 

4 Quo tamen ille perperam usus est, ut supra diximus. 

constantissime recusavit/ Augusti autem nomine perraro usus est.' 
Sed Octavianus senatus consulto Augustus appellatus est A.U.C. 
727,* et patris patriae titulum iure adscivit A.U.C. 752.* Itaque 
constat verba Petroni ei quam optime convenire. Accedit quod 
(c. 77) apud Petronium legimus: * Ad summam, Scaurus cum huc 
venity nusquam mavoluit hospitari, et habet ad mare patemum hos* 
pitium.' Haec verba Trimalchionis ad aliquem ex Aemiliis Scauris 
pertinere* viri docti perquam probabiliter coniecerunt Sed ea 
familia exstincta est in Scaiuro Mamerco,* qui A.U.C. 787, Tiberio 
regnante, sibi mortem conscivit. Itaque cum cena Trimalchionis 
neque Tiberi principatu neque post Mamercum mortuum acta sit, 
necesse est eam Augusti temporibus adtribuamus. 

Aliud autem argumentum praebent verba Encolpi (c. 34) : * Statim 
allatae sunt amphorae vitreae diligenter gypsatae, quarum in cervi- 
cibus pittacia erant afExa cum hoc titulo: Falemum Opimianum 
annorum centum.' Nam vinum illud pretiosissimum natum est 
A.U.C. 633, Lucio Opimio consule, cuius ex nomine Opimianum 
nominatum est.^ Itaque si vinum Opimianum tempore cenae Tri- 
malchionis centum tantum fuit annorum, cena A.U.C. 733 acta est. 
Sed nescio an Petronius verbum illud *centum* pro paulo maiore 
numero posuerit; qua de re infra pluribus dicemus. Utcumque 
se ea res habuit, aetas vini multo melius Augusti temporibus con- 
venit quam ceterorum principum. Nihil enim profecerunt Burman- 



1 Sueton. Vit. Tiber. cc. 26, 67; Dio LVII. 8; LVIII. 12; Tac. Ann. I. 72; 
II. 87; cf. Eckhel. Doct. Num. VI. p. 200. 

2 Sueton. Vit Tiber. c; 26; cf. Dion. LVII. cc. 2, 8. At in nummis Tiberius 
Augusti tituliun habet. 

^ Fast. Praenest. ad XVII. Kal. Febr.; Censorin. de Die Natali 21, 8; Dio 
LIII. 16; Mon. Ancyr. lat. 6, 13, p. 144 Mommsen.; cf. Ovid. Fast. I. 589; 
Liv. epit. lib. CXXXIV; Sueton. Vit. Oct. 7; Vell. Paterc. II. 91; C. I. L. X. 

8375- 

* Fast. Praen. ad Non. Febr.; Mon. Ancyr. lat. 6, 24, p. 153 Mommsen.; cf. 

Ovid. Fast. II. 1 19. 

^ Hac de re consentiunt Studerus (Mus. Rhen. nov. II. p. 219) et Beckius 
(* Age of Petr. Arbiter,* pp. 81-3) et Buechelerus (ed. tert. p. 126). 

^ Sen. Suas. II. 22 ed. Mueller. : ' Scaurum Mamercum, in quo Scaurorum 
familia extincta est.' 

7 Cic. Brut. ^z* 287, PUn. Hist. Nat. XIV. 55; ibid. XIV. 94; Vellei. Paterc. 
•n.7. 

n-as^ et Buechdertfs,^ qta ^^txzm v&haiMM FetfoiS^ sieifiCisaciam 
amoiM conati $unt. Natti stve^ vinuin Skid ve^uiB^ Opiii^iam:^^ erat 
sive' falsum, Trimalchio^ honny omnium iactantisskfitusy vinui!^ suUftf 
quam vetustissimum videti vduit. Itaqfue vetisimile eist pittacia^ 
qttae speciei cattsa in atnphoiis eraiit adfixa^ aet££teiii ejttasi veri 
Opimiani indicasse. Quae cuni ita sfnl> Pet^tiiu^ ceaaDai Trimal- 
chionis circiter centum annls pdst L. Opimiufn consulem posuisse 
videtut. 

Deiilde Encolpius haec de Trimalchibne Hzti^X (c. j^) : ' Ipstf 
erectis supra frontem mtoibus S^rum hlstriolletBi eiihibebat, conci- 
nente tota familia: Ma8cca> Ilept/iaSeuk' ' Quae vetba si cum capite 
55 conferas, 'Syrum histriohem' notissimum illUm minrum' Pirbliliunf 
Syrum fiiisse faciHime suspiceris. Quod si vetum est, Trimalchio 
Publilium agentem in scaena viderat; qui enim potuil 'exhibere* 
mimum nisi eum agentem aliquando vidisset? Publitius autem 
^uperstes fuit Caesari et Laberio/ sed quo anno moftuus sit non 
traditum est. Itaque si Trimafchio Publilium in scaena agentem 
viderat, paene efficitur cenam Augusti aetate actam esse. 

Quintum autem argumentum praebent verba quae c. 2 scripta 
legimus : ' Nuper ventosa istaec et enorttiis loquacitas Athenas ex 
Asia commigravit animosque invenum ad magna surgentes veluti 
pestilenti quodam sidere afflavit.' Hunc locum Beckius copiose 
docteque tractavitj* vereor tamen ne parum auctoritatis verbis 
Petroni adtribuerit. Nam Dionysius Halicamassensis, qui Augusti 
Caesaris temporibus floruit, de Asiatica eloquentia sic scripsit : ^ 
^ fjukv 'ArriK^ Movaa koI ap\ata kojl avT6)(0iiw aroTrov eiXi/^et <r)0fm, rcoF 
iavTTJ^ iKirtcovatL ayaBtav' 17 8* Ik rtvwv PapdOptov rijs 'Acrias 



^ Burmannus in adnot. ad loc. haec scripsit : ' Potuit et titulus ille afBxus fuisse 
ahno centesimo post Opimii consulatum et ita mutato possessore ad Trimalchionem 
venisse, qui plura sibi a patrono relicta iactat c. 52.' Sed haec coniectura incer- 
tissima est. ^ Praef. ad ed. maior. p. VIII. 

* Haec verba, quae in codice Traguriensi non Graecis litteris sed vulgaribus 
sunt scripta, Buechelerus principium cantici saltatorii fuisse putat. Quod si veruni 
est, fortasse id canticum pars mimi erat. 

^ Sueton. p. 295, 22 Roth.; Hieron. Chron. ad Olymp. CLXXXIV; Cic. id 
Att XIV. 2, I ; cf. Macrob. II. 7, 6-9. 

• * Age of Petronius Arbiter/ pp. 50-51. 

^ lud. de ant. otat. praef. c. i. Fortasse Petroniu^ hunc Dionysi loctmi imi- 
tatus est Cf. Sueton. Oct. c. 86; Plut. Anton. c. 2. 

^\9^9 icai itpiiffv iL<l>iicofiivTf M^ovcrir ^ ^pvyin rtc 17 "Kapucov n 
MaKov 17 pdpfiapav ^EXXyfviSa^ '^&ov Stouc€iv itoXmy direXaaacm t5>v koivQv 
riiv Mpav, ^ dpuaffrp rrfv ^ikofro^iov kxjX 17 pmvofi4vrf r^v critf^pova. 
Quae Encolpi verbis tam consimilia sunt ut faciib conicias Pedronium 
eum in iisdem fere temporibus posuisse quibus Dionysius vixerit. 
Quod si veram est, verbum illud ' nuper * facile intelligi potest ; sed 
si sententiam Studeri aut Buecheleri sequeris, difficilius erit ad ex- 
plicandum. Nam verum quidem est quod Beckius dicit, nu^er non- 
numquam pro longo temporis ^atio poni ; sed hoc pierumque non 
fit nisi contextus orationis clare indicat scriptorem tempus longum 
quidem illud sed brevius tamen alio quodam tempore eo verbo sig- 
nificare voluisse. 

Bene autem congniunt quae Encolpius de more declamandi dicit 
(cc. r, 2) cum verbis Cassi Severi,^ qui Augusti et Tiberi temporibus 
floruit: 'Indicabo tibi affectUm meum; cum in foro dico, aliquid 
ago : cum declanio, id quod bellissime Censorinus aiebat de his qui 
honores in municipiis ambitiose peterent, videor mihi in somniis labo- 
rare. Deinde res ipsa diversa est: totum aliud est pugnare, aliud 
ventilare. Hoc ita semper habitum est, scholam quasi ludiim esse, 
forum arenam. Et ideo ille primum in foro verba facturus tiro dic- 
tus est. Agedum istos declamatores produc in senatum, in forum ; 
cum loco mutabuntur ; velut adsueta clauso et delicatae umbrae cor- 
pora sub divo stare non possunt, non imbrem ferre, non solem sciunt, 
vix se inveniunt ; adsuerunt enim suo arbitrip disertos esse. Non est 
quod oratorem in hac puerili exercitatione spectes. Quid si velis 
gubematorem in piscina aestimare ? ' 

Deinde animadvertendum est quod Encolpius ita de Crotone lo- 
quitur : * Cum deinde diligentius exploraremus qui homines inhabi- 
tarent nobile solum, quodve genus negotiationis praecipue probarent 
post attritas bellas frequentibus opes.' Quo de loco Buechelerus: 
* Iter facientes dicuntur a vilico quaesivisse quod genus negotiationis 
Crotoniatae praecipue probarent post attritas bellis frequentibus opes 
tamquam etiam tum civitas illa in sua, non in populi Romani potes- 
tate atque universa Italia non dudum picata esset.* * Sed vix cred- 
ibile est Petronium tam negligenter scripsisse ; nam Croton circiter 

* Sen. Controv. praef. lib. III. 12-14. Verba Petroni et Severi consimilia 
esse concedit Studerus, Mms, Rhen. nov. II. p. 215. 
^ Praef. ad ed. maior. p. VIII. 

A.U.C. 560 in potestatem Romanorum revenerat indeque in ea con- 
dicione manserat^ Itaque, nisi fallimur, verba illa 'post attritas 
bellis frequentibus opes ' spectant non solum ad damna longe ante 
accepta sed etiam ad inopiam quae bella civilia paulo ante Augusti 
principatum gesta consecuta est.' 

Denique Eumolpus poeta haec dicit (c. 88) : 'Ipse senatus, recti 
bonique praeceptor, mille pondo auri Capitolio promittere solet, et 
nequis dubitet pecuniam concupiscere, lovem quoque peculio exor- 
nat.* Sed verba illa ' recti bonique praeceptor ' optime conveniunt 
iis temporibus cum Augustus per senatum populum Romanum ad 
pristinos mores reducere conaretur. 

Haec fere sunt quae maxime nos adduxerunt ut itinera Encolpi in 
priorem partem Augusti principatus incidisse crederemus. Sed for- 
tasse operae pretium est rem propius inspicere ut tempora Encolpi 
quam accuratissime deiiniantur. Itaque quo id facilius iiat, series 
rerum et temporum hoc loco adponenda est. 

(i) Octavianus senatus consulto 'Augustus' appellatus est 
A.U.C. 727. Sed convivae Trimalchionis imperatorem 'Augustum* 
vocant (c. 60) ; itaque cena Trimalchionis post eum titulum datum 
agitur. 

(2) Eumolpus dicit (c. 118) : Refugiendum est ab omni verbo- 
rum, ut ita dicam, vilitate et sumendae voces plebe semotae, ut fiat 
' odi profanum vulgus et arceo.* * Quo autem tempore Horatius ea 
verba scripserit edideritve incertum est. Plerique tamen critici sex 
prima carmina Ubri tertii circiter A.U.C. 726-8, id est, haud ita 
longe post bellum Actiacum, eo fere tempore quo Augustus mores 
populi corrigere instituebat, scripta esse statuerunt. Itaque sermo- 
nem Eumolpi aliquanto post id tempus habitum esse facillime 
conicias. 

(3) Vinum Trimalchionis ' Falemum Opimianum annorum cen- 
tum ' dicitur (c. 34) . Sed vinum Opimianum annorum centum fuit 
A.U.C. 733. Neque tamen necesse est verbum illud 'centum' 
proprie accipias; eiusmodi enim verba saepe pro paulo maioribus 
minoribusve numeris ponebantur quo brevior et concinnior fieret di- 



^ A.U.C. 560 colonia Romana Crotona deducta est. Liv. XXXIV. 45. 
^ Sextus Pompeius oram Bruttii diripuerat; Appian. Bell. Civ. V. 19. 
• Hor. Od. III. I, I. 

cendi scribendive ratio. Itaque nihil obstat quin Petronium cenam 
Trimalchionis paulo plus centum annis post L. Opimium consulem 
posuisse credas. 

(4) Sine dubio Aeneis Vergili prius aliquanto edita est quam ea 
pars saturariim quae hodie exstat acta est. Personae enim saturarum 
haud raro versus ex Aeneide depromptos in sermonibus proferunt^ 
Aeneis autem post Vergili mortem edita esse traditur. Sed Ver- 
gilius e vita decessit A.U.C. 735 ; itaque ea pars saturarum quae 
exstat post id tempus acta est. Constat autem ex testimoniis anti- 
quorum Aeneida et ante Vergili mortem .avide exspectatam^ et eo 
mortuo cito pervulgatam esse.' Itaque non mirum est si aliquot 
annis post Vergilium mortuum etiam Trimalchio, homo indoctissimus, 
versus ex Aeneide memoriter proferre potuit. 

Haec fere sunt quae tempora a Petronio descripta ' a parte ante/ 
ut scholastici dicebant, definire videantur. Itaque reliquum est ut et 
' a parte post * ea definiamus. 

(i) Imperator pater patriae vocatur (c. 60). Sed Tiberius, ut 
supra diximus, eum titulum accipere nolebat Itaque cum multis de 
causis itinera ab Encolpio facta in Gai principatum aut Claudi aut 
Neronis incidisse non possint, constat patrem illum patriae Augustum 
fuisse. Sed Augustus mortuus est A.U.C. 767 j itaque cena Trimal- 
chionis ante id tempus acta esse iingitur. Augustus autem, quam- 
quam A.U.C. 752 patris patriae titulum iure adsumpsit, tamen antea 
aliquanto pater patriae a populo vocabatur.^ Itaque licet cenam 
Trimalchionis aliquanto ante eum titulum adsumptum actam esse 
putes. 

(2) Octavus mensis anni Sextilis vocatur (c. 53). Sed mensis qui 
antea Sextilis fuerat A.U.C. 746 Augustus dictus est. Itaque cena 
Trimalchionis ante id tempus acta est. 

Quae cum ita sint, hanc fere rerum et temporum seriem habemus. 



^ Hoc faciunt Trimalchio (c. 39) et Eumolpus (cc. iii, 112). Servus autem 
Habinnatis Aeneida recitat (c. 68) et ipse Encolpius, renmi gestarvmi narrator» 
Vergilianos versus bis profert (cc. 61, 132). Cf. c. 68, ' Miscebat Atellanicos 
versus ut tunc primum me etiam Vergilius offenderit '; c. 118, ' Homerus testis et 
lyrici Romanusque Vergilius et Horatii curiosa felicitas.' 

* Propert. H. 34, 65-6. 

■ Ovid. Amor. I. 15, 25; Trist. II. 533; Art. Am. III. 337; Sueton. de Gram- 
mat. c. 13. * Dio LV. 10; cf. C. I. L. II. n. 2107 (A.U.C 748) ; ibid. I. p. 386. 

Octavianus < Augattus ' appellatus est A.U.C 727. 

Hor. Carm. III. i, i scriptum est circiter (?) " " " 726-8. 

Falem. Opim. centum annorum erat " " " 733. 

Vergilius mortuus est " " " 735. 

TEMPUS SATURARUM 

Sextilis < Augustus ' dictus est A.U.C. 746. 

Augustus ' pater patriae ' iure vocatus est " " " 752. 

Augustus mortuus est " " " 767. 

Ea autem quae ab Encolpio narrantur non multum inter se distant 
tempore ; quod ex consequentia rerum licet concludamus. Itaque et 
cena Trimalchionis et reliqua pars saturarum quae hodie exstat post 
mortem Vergili (A.U.C. 735) sed ante Galli et Censorini consula- 
tum (746) actae esse videntur. Fortasse igitur haud ita multum 
erres si Encolpium circiter A.U.C. 740 in Campania et Crotone 
fuisse putes. Sic enim^ nisi fallimur^ voluit Petronius. 

Hac nostra sententia exposita, deinde tractanda sunt omnia quae 
contra eam facere videantur. Quare necesse est duo argumenta, 
quae Buechelerus protulit ut sententiam suam probaret, perscrutemur. 
Quorum alterum pertinet ad fabulam quam Trimalchio de fabro vitri 
ductilis narrat (c. 51), alterum ad cognomen Trimalchionis. Itaque 
prius, ut videtur, de fabula disputandum est. Quae et ab aliis scrip- 
toribus narratur; cf. Plin. Hist. Nat. XXXVI. 195 : 'Ferunt Tiberio 
principe excogitato vitri temperamento, ut flexile esset, totam offi- 
cinam artificis eius abolitam ne aeris argenti auri metallis pretia 
detraherentur, eaque fama crebrior diu quam certior fuit.' Si- 
milia refert Cassius Dio (LVII. 21), qui et alias nugas praeposuit: 
Ka.ro, Sc rov )(p6vov rovrov (A.U.C. 776) Kal oroa fityCaTrj cv r^ *P<a/jLrjy 
iTretStf irepoKXiv^ iytveroy davfixurrbv 81; riva rpoirov fapOiafirf^ SLpxire- 
Kr<ov ydp ns, oS ro ovopa ovScts otSc, r^ yap Oavpjaroiroiujg, avrov <f>6ovTJau^ 
6 Tt^cpcos ovK iirerp€nl/€v avro i^ ra xnropvrjpjara iyypa^vaXy oSro^ oSv, 
ocrrts rrork a>vo/Aa{cro, roik rt BtptKiov^ avrrj^ rripi^ Kparvvas oxrrc p^ 
ovyKivrjOrjvajLy koI ro Xonrhv rrav Troxois rt koI t/uuiruMs rra^im rrcpiXafiwVf 
aypCvoL^ r€ iravra\6$€v avri^v StcSi^c, Kot i^ rrp^ apxaCav ISpav &vdpiaTroii 
T€ iraXAxMS Kat prjyavrjpjoxnv wrdp.€voi irravqyay€, r6r€ pJkv oZv 6 Tt)3c- 
puK leoi iOavpaxrev avrov Kat iirfXorvTrrja^, xat 8ta ficv ^KCtvo )(pi^paxnv 
ir(p.rfa'€f St^ Sk rovro iK r^s ird\c(i>$ c^Aoac. fura S^ ravra rrpoaeX.Sw» 

i»o$ oi avfov KO^ Ucreuxv irouyv/Acyov, xdv roifr<^ irori;piov n va^oGv #canf 
fiaXSviTK re l£cir(ri;&9. icai BXaxfBtv iro>9^ ^. irwtpifih^ tw rc X^iP^ 
&aT/»c^^Kxvro9 Kai iS$pawrro¥ TapaxPVH^ diro^iTvavroSy «9 Kot. <nfYyviiif$iff9 
Stor Tolvro T€o$ofji^wovj KM diTocrcivcv avTov. Quod si quls credit vixT 
idoneus est qpi historiam scribat. Buechelerus tamen rem sic probare 
conatus- est : ' Nam qui in capite 51 dicitur Caesar, id est imperator,: 
Tiberius Augustus est qui anno post Christum 22 fabrum illum vitri 
ductilis interfecit.- ^ Quasi vefo haec fabula, quam Petronius Trimal- 
chioni, homini credulo et indocto, narrandam adtribuit quamque ipse 
Plinius incertissimam esse censuit, pro vera et certa historia accipienda. 
sit. Tacitus enim, gravissimus auctor, nihil tale tradidit; Pliniufr 
aatem, qui ipse A.U.C. 776 natus est cuique optimae facultates erant 
ad verum- cognoscendum, de fabula illa scripsit ' eaque fama crebrior 
diu quam* certiot fuit.' Accedit quod Petronius et PUnius rem 
simpliciter narrant ; sed Dio fabulam examplificavit et exomavit quo 
et artifex peritior et Tiberius crudelior viderentur. Nam eiusmodi 
fabulae ' mobilitate vigent viresque adquirunt eundo,* et Dio circiter 
centum annis post Plinium vixit. Atque, si dis placet, eam ipsam 
fabulam de imperatore quodam Austriae,, quam vocant, huius aetatis 
homines narrare solent, quod me legere memini.' Quae cum ita 
sinty ipsius Buecheleri verbis licet utamur: 'licuit in hoc genere 
iabulmim, quod a morosa subtilitate alienum ingenuam sequitur fes^ 
. tivitatem, et antiquiora et posteriora neglegentius admiscere.* Quae 
ille de vino Opimiano Trimalchionis scripsit; at pace tanti viri. 
dixerim, multo magis in hunc locum conveniunt' 

Alterum argumentum quod Buechelerus profert multo speciosius 
est. Trimalchio enim haec verba dicit (c. 71) : 'Inscriptio quoque 
vide diligenter si haec satis idonea tibi videtur : C. Pompeius Tri- 
mdchio Maecenatianus hic requiescit.* Quo de loco scripsit Bueche- 
lerus : ' Deinde Maecenatianus Trimalcio vocatur : fuerat igitur ut 
parvolus puer ex Asia venit Romam, in manu Maecenatis anno urbis 
746 mortui, ante quam in familiam Gai Pompei, hominis Campani, 



1 Praef. ed. maior. p. VII. 

^ Eadem fabtda de Gallo Richelieu narratur; cf. WaUace-Dunlop. 'GlaBS in 
the Old World,' p. 245. 

* Cf. Mommsen. Hermes XIII. p. 112: 'Denn, selbst die historische Richtig-^ 
keit des wenig plausiblen Geschichtchens zugegeben, konnte der Dichter sehr 
wofal chronologisch in freierer Weise mit ihm schalten.' 

adsumptus est. Huic domino, a quo et ipse et colliberti nomen 
traxere, quattuordecim annos erat ad delicias, plures etiam serviebat : 
denique manu missus et per hereditatem atque negotiationem fortunis 
locupletatus luxu transigebat primam senectutem vitaeque restare 
annos triginta sibi persuaserat, cum Encolpios in coloniam eiusque 
domum devertit. Haec si contenderis cum agnomine * Maecenatiani, 
in definiendo tempore cenae vix poteris ultra imperium Tiberii pro- 
gredi.* * Haec quidem et speciosa sunt et nostrae sententiae repug- 
nant. Nam Trimalchio tempore cenae *senex calvus* erat (c. 27) 
vitaeque restare ' annos triginta et menses quattuor et dies duos * sibi 
persuaserat (c. 77; cf, cc. 75, 76). Itaque illo tempore quadraginta 
certe annos natus erat, aut potius ad quinquagesimum vel sexagesi- 
mum annum pervenerat. Quae cum ita sint, si cenam circiter 
A.U.C. 740 actam esse recte statuimus, ille non * fuerat ut parvolus 
puer ex Asia venit Romam, in manu Maecenatis ' ; tunc enim, ut 
videtur, et ipse Maecenas ' parvolus puer * erat.* Sed praeter ipsum 
cognomen nuUa profecto causa est cur Trimalchionem clarissimo illo 
Maecenati, Augusti amico, umquam servisse putes.* Nam Trimalchio 
quamquam de servitute sua liberrime loquitur (cc. 69, 75, 76), nihil 
tamen de Maecenate dicit, nihil de priore domino.* Sed quis 
credere potest Trimalchionem nihil de potentia et divitiis Maecenatis 
dicturum esse, si quidem ei umquam servisset? Fortasse tamen 
Trimalchio alii Maecenati servierat ; erant enim et alii.* Sed nobis 
quidem multo verisimilius videtur Petronium in talibus rebus non ita 
curiosum fuisse. 



^ Cognomen est, non agnomen; nam verbum illud ' agnomen ' finxerunt gram- 
matici. ^ Praef. ad ed. maior. p. VII. 

^ Maecenatem circiter A.U.C. 685 natum esse probabiliter conclusit Meibomius 
in Vit. Maecenatis. 

* Orellius Trimalchionem Maecenatis liberti libertum fuisse putabat (Inscr. Lat. 
I. p. 287); perperam tamen, ut infra demonstrabimus. 

^ Dominus cui Trimalchio quattuordecim annos ad delicias fuerat cuique heres 
factus erat (cc. 75, 76) Gaius Pompeius fuit. Cave tamen putes eum propinquum 
Cn. Pompei Magni fuisse; nam Pompei Magni familia Gaio praenomine non 
utebatur (Mommsen. Hermes XIII. p. 118). Trimalchionem puerum Romae 
fuisse ex capite 29 ('Ipse Trimalchio capillatus . . . Romam intrabant') coniece- 
runt viri docti; sed ipse Trimalchio nihil tale dicit. 

^ C. Maecenas, eques Romanus, commemoratur a Cicerone, Or. pro Cluentio, 
56, 153. Quem patrem clari illius Maecenatis fuisse non recte coniecerunt viri 

Gravia autem sunt quae Mommsenus de servorum et libertorum 
cognominibus protulit. Is enim conlatis exemplis rem sic exposuit.^ 
Imperatorum propinqui et viri potentium nobiliumque gentium per- 
multos servos habebant^ inter quos multi eiusdem cognominis erant. 
Itaque quo facilius distinguerentur, moris erat ut servi qui a viris 
potentissimarum gentium emerentiu: sua quisque cognomina a priorum 
dominorum nominibus cognominibusve tracta acciperent. Neque 
tamen cognomina quae antea habuerant amittebant, sed novum cog- 
nomen priori adiungebatur. Qui autem liberti facti erant simili de 
causa duo cognomina habebant. Itaque si qui de libertis duo cog- 
nomina possidebant, paulo honestiores ceteris habebantur quod 
nobilissimorum et ditissimorum virorum liberti essent. 

Haec fere Mommsenus;' quibus pensitatis credimus Petronium 
duobus de causis Maecenatiani cognomen Trimalchioni dedisse, ut et 
adrogantiam et moUitiem eius salsissime ostenderet. Nam et adro- 
gantis honiinis erat alterum cognomen arbitrio suo sibi adsumere quo 
honestior videretur, et Maecenas moUitie famosissimus erat.^ Licet 
autem Trimalchionem Maecenatiani cognomen domi inter cives suos 
non habuisse suspiceris. Nam in fascibus seviralibus, qui in postibus 
tricUnii fixi erant, hoc erat scriptum (c. 30) : ' C. Pompeio Trimal- 
chioni, seviro Augustali, Cinnamus dispensator.' Sed si Trimalchio 
alterum cognomen iure habuisset, constat Cinnamum eo usurum fuisse 
quo maiorem honorem domino suo daret. Atque, ut supra diximus, 
Trimalchio nihil de Maecenate dicit. Itaque, nisi fallimur, homo ille 
iactantissimus, quamquam re vera Maecenati numquam servierat, 
tamen Maecenatiani cognomen in monumento suo inscribi voluit quo 



docti; patri enim amici Augusti Lucio praenomen erat; C. I. L..VI. 21771. 
Scriba autem Sertori Maecenas appellatus est; Sallust. ap. Servium ad Aen. 
L698. 

1 Hermes IL 158; XIIL 117; cf. Marquardt. *Privatleben d. Rom.,' ed. alt. 
I. pp. 21-2; WiUmann. £x. Inscr. Lat, II. pp. 404-5. 

^ Nihil tamen ad rem pertinent quae Mommsenus (Hermes XIII. p. 118) de 
gente Maecenatis dicit; nam quamquam equestri genere natus est, tamen servis 
quos Augusto et Liviae testamento reliquerat Maecenatiani cognomen datum est 
(C. I. L. VI. 4016; 4032; 4095). Est autem titulus, Mintumis inventus (C. I. L. 
X. 6014) : ' Baebiae P. f. Priscae P. Baebi Patrophili T. Numisius Numisianus 
Maecenatianus ponendam mandavit. L. d. d. d.' Hunc Numisium libertum fuisse 
cuiusdamT.Numisi qui eum a Maecenate aut emisset aut accepisset, licet conicias. 

' Cf. luv. Sat. I. 66; XII. 39; Sen. Epist. Mor. 114, 4-8. 

honestior advems legentibus videretur. Quod et reliquae eius inso- 
lentiae optime convenit. Itaque Maecenatiani iCQgnqmeii tnobis non 
adversatur. 

Sed apud Petronium (c. 78) et haec scripta legimus : 'Itaque 
vigiles, qui custodiebant vicinam regionen^, rati aardere Trimalchionis 
tdomum, efTregerunt ianuam subito et cum aqua securibusque tumul- 
tuari suo iure coeperunt.' Ex quo Ludovicus Friedlaenderus cenam 
Trimalchionis Puteolis agi conclusit/ conkto loco Suctoni (Vit. Claud. 
25) : 'Puteolis et Ostiae singulas cohortes ad arcendos incendicmim 
casus collocavit' (Claudius). Quae ratio nostrae sententiae quam 
maxime repugnat. At Buechelerus Friedlaenderi opinionem prae- 
clare sic refutavit : ^ ^ Nihil enimvero cogit ut in illis militari more 
institutos ab Augusto vigiles respici credamus. Nonne Amphitru- 
onis aetate, si dis placet, Thebis ' rex Creo vigiles noctumos singulos 
semper locat?'^ Nonne Agrigenti cum Verres temptum spoliatum 
iret, vigiles fanique custodes sustulere clamorem?^ Nonne Romae 
ante Augustum tres viri noctumi vigilibus et vigilibus praeerant?* 
Itaque cohors vigilum defuit Neapoli, defuisse vigiles qui noctu re- 
gionem custodirent inhibendomm incendiomm caussa frequentiori 
urbi cuiquam nego.' Accedit quod in Luguduni et Nemausi inscrip- 
•tionibus praefecti vigilum commemorantur, ut Mommsenus demour 
^travit.* Denique ipse Friedlaendems opinionem priorem nuper 
reiecit.^ Itaque non operae pretium est hanc rem fusius tractare. 

Deinde tangenda sunt quae Petronius de arte picturae scripsit (cc. 
2, 83, %%^. Qua de re Beckius copiose docteque disputavit ;^ neque 
tamen sine errore. Nam Plinius et Petronius de picturae exitu optime 
inter se consentiunt; qua ex re Beckius hunc saturas composuisse 
paulo ante quam ille Historiam Naturalem confecisset concludere 
voluit.' At non solum Plinius sed etiam Vitmvius, qui Augusti tempo- 



^ Praef. Ind. Schol. Regiomont. hiemis anni 1860-61. 

2 Praef. ad ed. maior. p. VIIII. ' Plaut. Amph. I. i, 195. 

• Cic. Verr. Act II. Lib. IV. 43, 94. 

^ Mommsen. ' Staatsrecht,' ed. alt. vol. II. p. 580 adn.; cf. Schol. ad luv. 
Sat. 13, 157. 

• Hermes XIII. p. 112; C. I. L.XIL nn. 3002, 3210, 3223, 3232, 3247, 3259, 
3274, 3296, 3166. 

^ * Jahresber. ti. d. Fortschr. d. Alterthttmswissenschaft,' 1878, 2 d. Th. p. 171. 

• ' Age of Petronius Arbiter/ pp. 52-4; cf. 87-9. ' Ibid. p. 102; cf. p. 5^ 

ribus floruit, dilapsam picturae arteoi deploravit.^ Itaque quamquam 
Petromus Neronis temporibus viadsse videtur, tamen non mirum est 
si Encolpium et Eumolpum de picturae exitu circiter A.U.C. 740 
locutos esse iinxit. Beckius autem putat ipsum Petronium Zeuxidis 
^et Apellis et Protogenis tabulas Romae vidisse indeque eas ad urbem 
Campaniae quasi iictione quadam transtulisse.^ At fortasse tabulae 
illae Augusti temporibus in urbe Campaniae fuerant ; ' quod cum 
sciret Petronius, Encolpium ibi eas vidisse finxit. 

Trimalchio autem sevir Augustalis fuit (c. 30 ; cf. 71) et Hermeros 
sevir gratis factus est (c. 57). Itaque operae pretium est quaerere 
quo tempore Augustalium ordo institutus sit. Qua de re viri docti 
multum diuque dissenserunt. Sed ut vetera et incerta omittamus, 
tres inscriptiones inventae sunt^ ex quibus constat ordinem illum 
ante Augustum mortuum constitutum esse. His autem pensitatis, 
Mommsenus ordinem priore parte Augusti principatus ortum esse 
probabiliter conclusit.' Quod etsi incertius est, tamen nostram sen- 
tentiam confirmare videtur. Nam quod origo Augustalium etiam 
nunc obscura est/ necesse est ad optimam rationem confugiamus. 
Hoc tamen vel certissimum est, neminem Augustalium ordinem post 
id tempus constitutum esse umquam demonstravisse. 

Est autem fragmentum Petroni in vetere glossario (fi:. XVI. 
Buech.) : ' Satis constaret eos nisi inclinatos non solere transire cryp- 
tam Neapolitanam.*' Ex quo coniciat aliquis Encolpium post 

1 Vitruv. VII. 5. 2 « Age of Petronius Arbiter,' p. 52; cf. p. 87. 

* Cf. Plin. Hist. Nat. XXXV. 147 : * laia cyzicena . . . pinxit Neapoli anum 
in grandi tabula.' Pinacothecam autem Neapolitanam commemorat Philostratus 
(proem. ad 'Imagines' c. 4); sed ille Severi temporibus vixit; cf. Suid. s. v. 
Philostratus. Fortasse tamen pinacothecas et tabulas clarorum pictorum in urbibus 
Campaniae fuisse licet concludas. 

* C. I. L. III. 1769; V. 3404; X. 6104 (=' Bull. deir Inst' 1873, p. 87). Cf. 
Marquardt. ' Staatsverwaltung/ ed. alt. I. p. 200 adn. i; Schmidt. de Seviris 

. August.pp. 123-4; Hirschfeld. 'Zeitschrift f. Oest. Gymnasien/ 1878, p. 289 seqq. 

^ ' Staatsrecht,' III. p. 454 adn. i : ' Nimmt man hinzu dass zwischen der Ein- 
richtung und ihrem Auftreten auf den Inschriften doch ein gewisser Zeitraum 
liegen muss, so wird man eher geneigt sein sie in die fruhere als in die spStere 
Peripde Augusts zu setzen.* 

^ Cf. Marq. * Staatsverwaltung/ ed. alt. I. p. 197 seqq.; Schmidt. de Sev. Aug. 
p. 122 seqq. * Adhuc sub iudice lis est' 

"^ Hoc fragmentum, quod Danielus in vetere glossario S. Dionjrsi invenit» ex 
quarto decimo libro saturarum tractum esse coniecit Buechelerus (ed. maior. p. 21 1). 

Cryptam Neapolitanam factam in Campania fuisse. Itaque ne quis 
putet hoc fragmentum nostrae sententiae repugnare, quaerendum est 
quo tempore Crypta Neapolitana fossa sit. Qua de re nihil certum 
traditur nisi Strabonis testimonium (p. 245) : tou KoKKrjCov tov 
irofqa-avTO^ rrjv Buapvya iKtCvriv^ rt kwL lirl Ncav iroXiLv Ik AiKatapxCas M 
Tttts Bfluats. Sed L. Cocceius cuniculum Cumis fecit circiter A.U.C. 
717 ;* igitur si Crypta Neapolitana eodem fere tempore facta est, ut 
Belochius coniecit, nuUa profecto causa est cur illud fragmentum 
nobis opponatur. 

Deinde e locis quos Studerus protulit® unus contra nos facere 
videtur. Pedes enim cbnvivarum Trimalchionis a pueris ungebantur 
(c. 70) ; quo de more Plinius (Hist. Nat. XIII. 22) haec scribit: 
' Vidimus etiam vestigia pedum tingui, quod monstrasse M. Othonem 
Neroni principi ferebant.* Quem locum protuht Studerus quo Petro- 
nium Neronis temporibus vixisse probaret. Sed quamquam Petro- 
nius tunc vixisse a plerisque creditur, tamen locus ille satirarum nihil 
tale indicat. Scripsit enim Petronius : ' Pudet referre quae secuntur : 
inaudito enim tnore pueri capillati attulerunt unguentum in argentea 
pelve pedesque recumbentium unxerunt.' Ex quo adparet pedes 
unguere tunc mirum et inusitatum fuisse. Itaque non est quod hunc 
locum ad Neronis tempora spectare putes. 

Est autem mirum quoddam fragmentum (XVIII. Buech.) : ' Affer 
nobis, inquit, alabastrum Cosmiani.* Sed Cosmus, unguentarius 
notissimus, Martialis et luvenalis temporibus vixit.* Itaque hoc frag- 
mentum non solum nostrae opinioni sed etiam Burmanni et Becki et 
Buecheleri sententiis adversatur. Sed a Perotto, recentioris aetatis 
scriptore,* traditur; atque, id quod Buechelerus praeclare demon- 
stravit,^ iam inde a septimo post Christum saeculo nemo pleniorem 
quam nos Petronium in manibus habuit. Itaque paene constat hoc 

^ Sc. T^v M K^fijii. Cf. Beloch. ' Campanien/ p. 131. Hic locus Strabonis 
suspectus est (cf. Duebner. in ed. Didot. Strabonis, p. 973). Belochius tamen eum 
vindicat (* Camp.* p. 84). 

« Cass. Dio XLVIII. 50; cf. Strab. p. 245. De L. Cocceio cf. C. I. L. X. 
1614; 3707. 

* Mus. Rhen. nov. II. p. 222. 

* Mart. I. 87, 2; III. 82, 25-6; XI. 8, 9; XIL 65, 4-5; XIV. 59; iio, et al.; 
luv. Sat. VIII. 86 et Schol. 

* * Cornu copiae ' Nicolai Perotti editum est circiter A.D. 15 13. 

* Praef. ad ed. maior. p. XI. 

fragmentum errore Petronio a Perotto adtributum esse ; qua de causa 
Buechelerus stellula id denotavit. 

Deinde nomina virorum et feminarum quae apud Petronium in- 
veniuntur tractanda sunt. His enim viri docti saepe abusi sunt ad 
suas sententias probandas. Itaque nonnumquam in miros errores 
inciderunt ; quorum unum exempli causa adponemus. Magnus ille 
Niebuhrius^ sibi persuaserat Petronium Severi imperatoris tempo- 
ribus vixisse ; quod ex inscriptione quadam (Orelli n. 1175) temere 
coniecerat, deceptus similitudine nominum. Itaque ut sententiam 
suam probaret, locum Petroni (c. 69) adtulit : *Sic me salvum 
habeatis ut ego sic solebam ipsam Mammaeam debattuere ut etiam 
dominus suspicaretur ; quem ad Mammaeam, Severi matrem spectare 
credidit. Sed Buechelerus veram lectionem ' ipsumam meam/ id est 
dominam meam, revocavit. 

Sed ut ad rem revertamur, seriem nominum quae in quaestionem 
veniunt hic adponemus. 

(i) In editione Buecheleri legimus (Fr. VI.) : ' (Satura) sola est 
quae modum imponit furentibus, licet Petroniana subet Albucia^ 
Hanc Albuciam eandem fiiisse quae a Tacito (Ann. VI. 47, 48) 
commemoratur coniecit Munkerus.* Sed haec coniectura vel incer- 
tissima est. Primum enim feminae cuius Tacitus meminit non 
Albuciae nomen erat sed Albucillae. Deinde hoc fragmentum ex 
opere Fulgenti, hominis neglegentissimi et levissimi,^ tractum est; 
qua de causa Buechelerus stellulam ei ut dubio adposuit. Denique 
similitudo nominum nullo modo sufiicit ad rem probandam nisi et 
aliis argumentis confirmatur. 

(2) Haec quoque apud Petronium (c. 64) legimus : ' Quid saltare? 
Quid diverbia? Quid tonstrinum? Quando parem habui nisi unum 
Apelletem?* Hunc locum ad Apellem tragoedum* qui Gai Caesaris 
temporibus fioruit quemque Cassius Dio (LIX. 5) rov cvBoKi/jLiiiTaTov 



^ ' Denkschriften d. Berlin. Akad./ 1823, ^^* P* ^S^ seqq.; cf. Studer. Mus. 
Rhen. nov. II. p. 71; Beck. * Age of Petronius Arbiter/ pp. 35, 36; Buecheler. 
praef. ad ed. maior. p. III.; Mommsen. Herm. XIII. p. 106 adn.; Orelli Inscr. 
Lat. I. p. 257. 2 Ad Fulgentium I. p. 23; cf. Studer, Mus. Rhen. nov. II. p. 221. 

* Zink. * Fulgentius/ p. 93. 

* Cf . Sueton. Calig. 33: 'Inter varios iocos cum assistens simulacram lovis 
Apellem tragoedum consuluisset uter illi maior videretur» cunctantem flagellis dis- 
cidit, coUaudans subinde vocem quasi etiam in gemitu perdulcem.' 

T«v rvrt TpayiffSiay fuisse dicit^ pertinere coniecit Studerus.^ VereoJr 
tamen ne hoc incertius sit quam quod pro vero accipiatur^ Nam si 
modo verba Trimalchionis : ' Tibi dico Plocame, nihil narras? Nihil 
nos delectaris? £t solebas suavius esse, belle diverbia dicere, 
fnelica canturire/ cum verbis Plocami : ' Quid saltare ? Quid diver- 
biaf Quid tonstrinum ? ^ conferes, Plocamum comoedias recitare 
solitum esse concludes. ' Diverbia ' enim comoediae ^ partes erant, 
trimetris iambicis scriptae, quae sine cantu et tibiis recitabantur ; et 
nisi fallimur ' melica ' vox hoc loco ad cantica comoediarum pertinet. 
Quid autem ' tonstrinum ' vox significet non satis liquet ; sed fortasse> 
id quod vir doctissimus mihi nuper proposuit, nomen erat mimi 
quem Plocamus agere solitus fuerat.* Itaque si his in rebus Plocamus 
nullum parem habuit nisi unum Apellem, paene efficitur hunc 
Apellem non tragoedum sed comicum fuisse. Accedit quod ' Apel- 
les ' ^ et cetera eiusmodi nomina saepissime nobis occurrunt et apud 
scriptores antiquos et in titulis. Denique sine dubio multi comici 
et tragoedi fuerunt quorum nomina tantum servata sunt/ multi 
etiam quorum ne nomina quidem novimus. Quae cum ita sint^ 
non est quod verba Plocami ad 'Apellem tragoedum' spectare 
concludas. 

(3) Deinde Trimalchio talia iactat (c. 52): 'Nam Hermerotis 
pugnas et Petraitis in poculis habeo, omnia ponderosa ; meum enim 
intelligere nulla pecunia vendo.* Cf. c. 71; *Valde te rogo ut 
secundum pedes statuae meae catellam ponas et coronas et unguenta 



1 Mus. Rhen. nov. II. p. 219. 

^ Cf. Diomed. p. 491 Keil: Donat. de Comoedia ad fin. et al. Sed scriptores 
antiqui nusquam, quod sciam, tragoediae partes ' diverbia ' esse adfirmant. Quod 
casui tribuendum esse non videtur. Cf. tamen Ribbeck. ' Romische Tragoedie/ 

PP- 633-7- 

'^ Nescio an hoc vocabtdum idem fere significet quod 'tonstrina'; cf. ' pis- 

trinum/ * pistrina,' ' ustrinum/ < ustrina.' Sed fortasse ' artificium ' subaudiendum 

est; quod confirmari videtur alio loco saturarum ubi ' tonstreinum ' vox pro ton- 

strino artificio ponitur (c. 46). Utcumque hoc erit, puto Plocamum mimum vel 

partem comoediae in qua tonsores deridebantur eo verbo designasse. Nisi forte 

volgus scaenam in qua credulus homo probe decipiebatur ' tonstrinum ' vocabant 

(cf. Haut. Bacch. II. 3» 8 : ' Tondebo . . . usque ad vivam cutem.') Buechelerus 

autem verbum aliter explicare conatus est (ed. tert. p. I34)> 

* Cf. Forcell. Onomast. s.v. 'Apelles*; C. I. L. IX. 834; 2129; 6079; 5089; 

X. 1403; 3877; 7618; 8056 et mult. aL * Cf. * Ephesum tragoedum/ c. 70. 

^i Pettaitik onHifell ptigtias.' Studetus autern eMiseit Mermefot^m 
eundem esse qui in titulo quodatn Claudianae aetatis ^ commemora- 
tur. Sed alter Hermeros, cuius pugnas Trimalchio in poculis habuit, 
gladiator fuisse videtur ; alter autem, cuius nomen in titulo legitur, 

* ab marmoribus tnagister * Claudio erat* Praeterea nomen ^ Herme- 
ros' a Petronio cuidam conliberto Trimalchionis datur (c. 59) atque 
in titulis Campanis saepe legitur.' Itaque Studeri coniectura non 
modo incerta sed etiam temeraria videtur. Ille autem verbum 

* Petraitis * errore pro * Pheronactis * scriptum esse putavit^ conlato 
loco Senecae (Apocolocynt. Claud. 13) ubi Pheronactes,* Claudi 
libertus, nomine memoratur. At Friedlaenderus multo probabilius 
coniecit^ 'Tetraitis* scribendum esse; nam gladiatoris nomen 
Tetraites legitur in titulo Pompeiano (C. I. L. IV. 538); Itaque 
haec quoque Studeri coniectura reicienda est. 

(4) Laenatis gladiatorium munus in pariete domus Trimal- 
chionis pictum erat (c. 29). Itaque Burmannus' locum Frontini 
(de Aquaed. c. 102) confert ubi C. Octavius Laenas A.U.C. 786 
curator aquarum fuisse dicitur; Studerus^ autem dubitanter adfert 
nomen Vipsani Laenatis, qui A.U.C. 809 ob Sardiniam avare hab- 
itam damnatus est (Tac. Ann. XIII. 30). At Laenate cognomine 
quattuor certe gentes, Popillia/ Octavia, Vipsania, Pontiana, uteban- 
tur. Fortasse antem Laenas ille cuius munus in pariete pictum erat 



1 Gruter. Inscr. p. XXV. 12; C. I. L. XI. 3199 : * Hermeros Ti. Qaudii Caisaris 
Aug. Germanici ser. Thyamidianus ab marmorib(us) magister Feroniae aras 
quinque d. s. d. d.' Hunc titulum Studerus neglegenter descripsit neglegentiusque 
tractavit. Talia enim scripsit (Mus. Rhen. nov. II. p. 221) : ' M3glicherweise 
k5nnte der Hermeros, dessen Kampfspiele auf Trimalchios Trinkbechem gravirt 
waren, eine Person sein mit jenem bei Gruter p. XXV. 12 auf einer Inschrift 
erwahnten Hermeros, Tib. Qaudii libertus, a marmoribus, et ( !) magister Fero- 
niae.' Sed verba * ab marmoribus magister ' coniungenda sunt. Cf. C. I. L. VI. 
8512; Willmann. n. 2646. 

2 C. L L. IV. 1254; 1256; 2192; 2195; X.528; 1565; 1599; 2652; 2707. 

^ Hoc nomen dubium est; nam in codice Sangallensi 'pherona otus 'legitur. 
Buechelerus in editione * Pheronactus ' maluit. 

* Mus. Rhen. nov. X. p. 553. Friedlaenderi sententiam acceperuttt Bueche- 
lerus (ed. tert. p. 34 adnot.) et Zangemeisterus (ad C. I. L. IV. 538). 

^ Adnot. ad c. 29. 

• Mus. Rhen. nov. II. p. 220. 

■^ Cf. Appian. Bell. Civ. II. 1 15-16; IV, 19; Cass. Dion. LVII. 11, 

libertus fuit ; quod ipse Burmannus probabilius esse concessit.^ Ita- 
que non est quod hic locus Petroni nobis opponatur. 

(5) Est autem et alius locus (c. 73) : *Deinde ut lassatus conse- 
dit, invitatus balnei sono diduxit usque ad cameram os ebrium et 
coepit Menecratis cantica lacerare, sicut illi dicebant qui linguam 
eius intellegebant ' ; quem locum Studerus * et Buechelerus ' ad cith- 
aroedum Menecratem, quem Nero viri triumphalis patrimonio don- 
avit/ pertinere coniecerunt. Sed haec opinio vel incertissima est : 
nomen enim ' Menecrates ' saepissime apud scriptores antiquos legi- 
tur.'^ Accedit quod Suidas ^ dicit Menecratem quendam comoedias 
scripsisse; ad quem Beckius^ verba Petroni spectare coniecit. 

(6) Dominus autem Trimalchionis Gaius Pompeius vocatus est.^ 
Itaque Studerus locum Taciti^ adfert quo C. Pompeius consul fuisse 
(A.U.C. 802) dicitur. Sed praenomen huius Pompei dubium est; 
nam in Fastis Antiatibus legitur: 'Q. Veranio A. Pompeio Gallo 
coss.* Accedit quod nomen ' C. Pompeius * saepe legitur in titulis, ut 
Studerus recte dicit. Quae cum ita sint, Studeri coniectura incerta 
esse videtur, praesertim cum dominus Trimalchionis Campanus fuerit. 

(7) Deinde apud Petronium legimus (c. 77) : ' Ad summam, Scau- 
rus cum huc venit nusquam mavoluit hospitari, et habet ad mare 
patemum hospitium.' Hunc esse Aemilium Scaurum Mamercum, 
qui A.U.C. 787 sibi mortem conscivit,^® coniecit Beckius;" quod 
nostrae sententiae non repugnat. Nam quo anno Scaurus Mamercus 
natus sit non traditum est ; sed nihil, quod sciam, impedit quin eum 



^ Adnot ad c. 29. ^ Mus. Rhen. nov. II. p. 219. 

* Praef. ad ed. maior. p. VIII. * Suet. vit. Ner. c. 30. 

* Pauly * Real-Encylopaedie ' s. v. * Menecrates.' 

^ Suid. S.V. VLw^Kpdrns : Viwwpdfnis KVfiue^s. 9pdfwra a^ov May^ierwp ll 

*EpfUOIf96s, 

' * Age of Petronius Arbiter/ p. 80. 

* Cf. 'C. Pompeius Trimalchio/ cc. 30, 71; 'C. Pompeius Diogenes,' c. 38. Hi 
liberti nomen a domino traxerunt. 

' Tac. Ann. XII. 5 : ' C. Pompeio Q. Veranio consulibus.' Cf. Solin. I. 29 : 
* C. Pompeius Gallus et Q. Veranius.' Frontinus autem (de Aquaed. 102) huic 
Pompeio cognomen Longum adtribuit. Sed Studerus eum C. Pompeium ' Longi- 
num * perperam appellat. 

^^ Tac. Ann. VI. 29; Cass. Dio LVIII. 24. Studerus Scaurum NeronU tem- 
poribus mortuum esse scribit (Mus. Rhen.) lapsu calami, ut puto. 

11 * Age of Petronius Arbiter,* pp. 81-3. 

A.U.C. 740 iuvenem iam famosum fuisse putemus. Quod si quis 
parum probabile esse censet, licet locum Petroni ad M. Aemilium 
Scaurum, Mamerci patrera, spectare credat.^ Scauro autem cog- 
nomine et aliae gentes, Terentia et Aurelia, utebantur. Sed nisi fal- 
limur, verba Trimalchionis ad aliquem ex Aemiliis Scauris pertinent ; 
ii enim et ditissimi et luxuriosissimi fuisse traduntur. 

(8) Denique Trimalchio haec dicit (c. 76) : * Et sane nolentem 
me negotium meum agere exhortavit mathematicus, qui venerat forte 
in coloniam nostram, Graeculio, Serapa nomine, consiliator deorum.' 
Sed Caracallae temporibus Serapio quidam notus mathematicus 
fuit ; itaque Ignarra' his nominibus usus est quibus Petronium An- 
toninorum temporibus scripsisse probaret. Non recte ; primum enim 
temporum ratio nuUo modo convenit. Deinde nomina illa ' Serapa ' 
et ' Serapio ' inter se dissimilia sunt. Denique nulla fere aetas maio- 
rem fidem mathematicis adhibuit quam aetas Augusti.^ Quae cum 
ita sint, Ignarrae opinio omnino reicienda est 

Haec nomina viri docti saepe protulerunt ad opiniones suas pro- 
bandas. Sed quam incerta quamque diversa talia argumenta sint 
nemo non videt. Itaque ut certa incertis opponantur, quaerendum 
est quae nomina apud Petronium inveniri possint quae sine dubio ad 
claros viros pertineant. Quorum haec fere ad rem spectant : nam 
antiquiorum nomina licet omittamus. 

(Antistius) Labeo, iure consultus c* 137« 

AugustuSi imperator^ c. 69. 

(M. Qaudius) Marcellus, consul A.U.C. 703 . c. 124. 

(L. Comelius) Lentulus (Crus), consul A.U.C. 705 c. 124. 

(Q.) Horatius (Flaccus) c. 118. 

(C.) Julius Caesar . cc. 120; 122; 123; 124. 

(M. Licinius) Crassus c. 120. 

(Cn. Pompeius) Magnus cc. 123; 124. 

(M. Porcius) Cato (Uticensis) c. 119. 



^ Hic Scaurus bellorum civilium temporibus prius Bruti et Cassi partes secutus 
est, deinde Sexti Pompei; sed postea illo relicto ad M. Antonium transfugit, ut 
tradit Appianus (Bell. Civ. V. 142). Augustus autem post proelium Actiacum ei 
veniam dedit; cf. Dion. LI. 2; LVI. 38; Drumann. ' Gesch. Roms/ I. p. 33. 

* Cf. Mus. Rhen. nov. II. p. 211. 

' Tiberi temporibus mathematici tam multi tamque molesti facti erant ut ex 
senatus consulto expellerentur; Tac. Ann. II. 32; Sueton. Vit. Tib. 36. 

* Fortasse Caesar cuius Trimalchio c. 51 meminit Augustus est. 

jPublilius Syrus, mimus c. 55; cf. 53, 

(C. Scribonius) Curio, tribunus pl. A.U.C. 704 P* 194. 

Servius (Sulpicius Rufus), consid A.U.C. 703, iure consultus .... c. 137 

(M. Tullius) Cicero . . . cc. 3; 5; 55. 

(P.) VergiUus (Maro) cc. 68; 118. 

Hi omnes Ciceronis et Augusti aetate vixenmt. Itaque haec 
nomina nostram sententiam confirmare videntur. 

Deinde Buecheleri sententia tractanda est. Ille enim talia scripsit : ^ 
' Licuit vero in hoc genere fabularum, quod a morosa subtilitate alie- 
num ingenuam sequitur festivitatem^ et antiquiora et posteriora paulo 
neglegentius admiscere, velut p. 148, 4 iter focientes dicuntur a 
vilico quaesivisse, quod genus negotiationis Crotoniatae praecipue pro- 
barent post attritas bellis frequentibus opes tamquam etiam tum civi- 
tas illa in sua, non in populi Romani potestate atque universa Italia 
non dudum pacata esset, et p. 76. 10 Plocamus adulescentulum se 
gloriatur in cantando parem non habuisse nisi unum Apellem, famil- 
iarem Caligulae celeberrimumque inter aequales tragoedum (Cassius 
Dio LVIIII. 5), et p. 86. 19 Trimalchio cantica fertur lacerasse 
Menecratis, si hic est Menecrates quem citharoedum Nero triumpha- 
lium virorum donavit (Suetonius Neronis cap. 30).* Itaque si Bue- 
chelerum sequeris, hanc rerum et temporum seriem habebitis : 

Croton in populi Romani potestatem revenit circiter A.U.C. 560. 

Vinum Opimianum annorum centum fuit A.U.C. 733^^ 

Petronius finxit Encolpi itinera incidisse in ultimos annos quibus 

regnabat Tiberius. 

Apelles floruit regnante Gaio. 

Menecrates floruit regnante Neron^. 

At quamquam concedendum est scriptores antiquos in talibus re? 
bus neglegentiores fuisse, tamen Petronium lectores tam aperte 
tamque audacter ludificatum esse pemegare ausus sim. Quod si 
Encolpius Augusti temporibus in Campaniam venisse iingitur, hae 
difficultates facile evitari possunt. 

De sermone autem saturarum nihil scribendum statuimus ; nam id 
quod Buechelerus adfirmat, genus sermonis artemque metrorum non 



1 Praef. ad ed. maior. p. VIII. 

^ Httic rei Buechelerus paene nullam auctoritatem tribuit. 

in aliud atque Neronianum tempos Gonvenire, iam satis ab aliis de- 
monstratum est. Atque si Petronius aMquanto simplicius scripsit 
quam cpteri eiusdem aetatis auctores, hoc partim imitationi eius 
sermonis quo Augusti aetate scriptores utebantur, paxtim ipsius 
homini$ ingenio et indoli adtribuendum est. 

Quae cum ita sint^ multa argumenta nostram sententiam confir- 
mant; eaque quae ad alias sententias probandas viri docti adtu- 
lerunt incertiora esse videntur quam quae pro veris et certis accipi- 
antur. Itaque licet conligamus Petronium eam partem saturarum 
quae hodie exstat circiter A.U.C. 740 actam esse sine dubio volu- 
isse. 

Haec fere sunt quae de tempore saturarum dicenda putaremus. 
Reliquum est ut quaeramus qua in urbe Trimalchio habitarit. Sed 
de hac re perdifficili viri docti multum diuque certaverunt; quo 
magis vereor ne yXavK* cfe *A^i;va9, quod dicunt, ferre videar. Ut- 
cumque hoc erit, primum est de argumentis quae apud Petronium 
inventa sunt, tum de rationibus quas huius aetatis homines ad suas 
sententias probandas adtulerunt, disserendum. 

Principio miro quodam casu nomen urbis in qua Trimalchio habi- 
tavit nusquam apud Petronium servatum est. Sunt tamen nonnuUa 
^indicia ad urbem pertinentia ; quae haec fere sunt. 

In Campania erat, ad mare ^ sita, neque longe aberat a Baiis ' 
Capuave.* Coloniam autem in urbem deductam esse ex quattupr 
locis * adparet, atque inter magistratus urbanos aediles * erant Sev- 
irorum autem conlegium in colonia erat; nam Trimalchio sevir 
Augustalis,* Hermeros et Habinnas seviri' vocantur. Deinde urbs 
ipsa in regiones ® erat divisa vigilesque • habebat qui ad incendia res- 

1 Ed. tert Buecheleri c. 81, p. 55, 11. 5-6; cf. c. 77, p. 52, 1. 24; c. 90, p. 6j, 
1. 4; c. 99, p. 68, U. 3-8; c. 114, p. 80, 11. 8-10. 

* C. 53, p. 35, 1. 19; cf. c. 104, p. 71, 1. 27. 
^ C. 62, p. 41, 1. 9. 

* C. 44, p. 29, 11. 26, 34; c. 57, p. 38, 1. 13; c. 76, p. 52, 1. 7. 

^ C. 44, p. 29, 11. 10, 27; c. 53, p. 35, 1. 16^ cf. c. 45. Quod magistratus urbis 
' praetor ' ab advena Encolpio (c. 65, p. 43, 1. 32) dicitur haud ita multum auc- 
toritatis habere sentio. 

* C. 30, p. 21, 1. 7; cf. c. 71, p. 48, 1. 25. "^ C. 57, p. 38, 1. 4; c. 65, p. 43, 1. 35. 
8 C 78, p. 53, 1. 8; cf. c. 17, p. 14, 11. 6, 16-17. 

» C. 78, p. 53, 1. 8. 

tinguenda noctu eas custodirent Denique 'Graeca urbs/^ cui 
nomini multi vel nimium auctoritatis tribuerunt, ab Encolpio appella- 
tur. Haec omnia utpote in propatulo posita a,pud multos plurimum 
valuerunt. 

Sed et alia sunt, minus aperta quidem, nequ^ tamen eo negligenda. 
Quorum vel praecipuum est quod pleraque in colonia Trimalchionis 
Romana erant.* Populus enim coloniae Latine loquebatur; cuius 
rei permulta sunt argumenta. Nam liberti et infimae plebis homi- 
nes Latine loqui solebant ; quod ex sermionibus convivarum Trimal- 
chionis satis adparet. Plocamus enim se Graecum carmen cantare 
simulavit ; ^ quod ineptissimum omnium fuisset si plerique in colonia 
Graece loqui soliti essent. Encolpius autem Homeristas dicit* Grae- 
cis versibus conlocutos esse ' ut insolenter solent * ; quod dum facie- 
bant Trimalchio Latine legebat librum. At haec verba plane inepta 
fuissent si homines coloniae Graece locuti essent. Servus autem 
Habinnatis Aeneida recitavit et Atellanicos versus intermiscuit.* Ac- 
cedit quod ipse Trimalchio Syri versus recitavit eumque cum Cicerone 
contulit.^ Et scissorem suum Carpum nominaverat ; itaque quoties- 
cumque dixit ' Carpe, Carpe/ eodem verbo et vocavit et imperavit.^ 
Comoedos autem emerat, sed maluit illos Atellaniam facere et cho- 
raulen suum iussit Latine cantare.® Praeterea homo quidam coloniae 
hoc titulo causam proscripsit: 'C. Pompeius Diogenes ex kalendis 
luliis cenaculum locat ; ipse enim domum emit.' ^ Deinde in poste 
ianuae domus Trimalchionis libellus erat cum hac inscriptione fixus : 
'Quisquis servus sine dominico iussu foras exierit, accipiet plagas 
centum.*^° Accedit quod in fascibus seviralibus Trimalchionis hoc 
erat scriptum : * C. Pompeio Trimalchioni, seviro Augustali, Cinnamus 
dispensator ; ' ^^ et sescenta alia huiusmodi sunt, quae hic enumerare 
taedeat Praeterea cives coloniae sacra festaque publica et privata 



1 C. 8i, p. 55, 1. 12. 

^ Hanc rem optime tractavit lannellius, Cod. Perott. pp. CXCIV-CCV. 

« C. 64, p. 42, 11. 37-8. * C. 59, p. 39, 11. 25-7. * C. 68, p. 45, 11. 36 seqq. 

• C. 55, p. 36, 11. 19 seqq. "^ C. 36, p. 24, 11. 23-31. 

^ C. 53, p. 35, 11. 27-9. Acttte dixit lannellius Graecos in colonia Graeculos 
contemptim appellatos esse; cf. cc. 38, 46, 76, et Cod. Perott. p. CXCVI. 

• C. 38, p. 25, 11. 26-8; cf. C I. L. IV. nn. 138; 807; 1136. 
w C. 28, p. 20, 11. 14-16. 

" C. 30, p. 2l,.ll. 5-8; cf. U. ic^i3. 

ex more Romanoram, ut videtur, celebrabant.^ Denique munera 
gladiatoria' et epulae populo datae* commemorantur. 

Haec ad coloniam pertinent ; sed et reliqua urbs legibus institu- 
tisque Romanis ex parte utebatur^ atque praeco urbanus Latine 
proclamabat.^ 

De situ et aedificiis urbis nonnulla tradita sunt. Pars enim aedific- 
ioram tam prope a mari erant ut Eumolpus et Encolpius e templo 
usque ad litus lapidum vitandoram causa currerent.^ Encolpius autem 
ex hospitio fere ipso navem conscendisse videtur.' Commemorantur 
autem porticus,® theatram,' amphitheatram,^" balnea," basilica,** tem- 
pla,^ curia," popinae," fomix,** crypta,*' villae,'* insulae,** pinaco- 
theca,* arcus vetus," omnia denique quae in florente urbe inveniri 
solent. Adde quod foram urbis etiam deflciente die frequentiam 
reram venalium ** et turbas coctionum ^ praebuit. 

Sunt autem nonnuUi loci e quibus urbem Trimalchionis emporium 
fuisse licet suspiceris. Ipse enim Trimalchio negotiando dives factus 
est,^ atque naves suas vino, lardo, faba, seplasio et mancipiis onera- 



^ Saturnalia^ c. 44, p. 29, 1. 12; c. 58, p. 38, 1. 23. Parentalia^ c. 77, p. 52» 

I. 38; cf. c. 69, p. 46, 1. 14. NovendiaU, c. 65, p. 44, 1. 6. Nudipedalia (c. 44, 
p. 29, 1. 38) ad urbem Romam pertinere videntur; et, nisi fallimur, ' clivus ' qui 
ibidem dicitur Givus Capitolinus est. 

2 C. 45, p. 30. • C. 45, p. 30, 1. 29; c. 71, p. 48, 1. 16. 

^ Cc. 13-14» pp. 12-13; Nupdae, c. 26, p. 18, 11. 35 seqq. 

• C. 97, p. 66, 11. 6-1 1. « C. 90, p. 61, 11. 1-5. ' C. 99, p. 68, 11. 3-8. 

• C. 3, p. 8, 1. 12; c. 6, p. 9, 11. 24-5; c. 82, p. 55, 1. 27 ; c. 90, p. 61, 1. I ; cf. 
c. 106, p. 73, 1. 5, ' quas in Herculis porticu acceperat.' 

• C 90, p. 62, 1. I ; c. 92, p. 63, 1. 9. *o C. 45, p. 30, 1. 14. 

^^ C. 26, p. 19, 1. 20 seqq.; c. 30, p. 21, 1. 21 ; c. 41, p. 27, 1. 40; c. 42, p. 28, 

II. 3-6; c. 91, p. 62, 1. 14; c. 92, p. 63, U. 6-10; c. 94, p. 64, 1. 3; c. 97, 
p. 66, 1. 9. 

M C. 57, p. 38, 1. 14. " C 90, p. 61, 1. 3. " C. 44, p. 29, 1. 18. 

1» C 98, p. 67, 1. 16. M Cc. 7, 8. " C 17, p. 14, 1. 3; cf. Frag. XVI. 

^B C 61, p. 41, 1. 6; cf. c. 62, p. 41, 1. 28; c. 77, p. 52, 1. 23. 

" C. 95, p. 65, 1. 14; c. 96, p. 65, 1. 38; cf. c. 94, p. 64, 1. I, * synoecio.' 

^ C 83, p. 56, 1. 6 seqq. ^ C 44, p. 29, 1. 16. ^ C 12, p. 1 1, 1. 30 seqq. 

^ C 14, p. 13, L 4. De foro cf. c. 44, p. 29, 1. 20; c. 57, p. 38, 1. i; c. 58, 

P- 39# 1. 9- 

^ C 76, p. 51-2. Cf. c. 38, p. 25, 11. 13-18: * Arietes a Tarento emit et testi- 
culavit in gregem. Mel Atticum ut domi nasceretur, apes ab Athenis iussit 
afTerri; obiter et vemaculae quae sunt meliusculae a Graeculis fient. Ecce intra 

vit.^ lichas aulem, mercator Tarentinus, Encolpium et Eumolpum 
ab urbe nave sua vexit.' Accedit quod non solum Graeci et Romani 
sed etiam Cappadoces' et Alexandrini^ et Syri* et Aegyptii* et 
Aethiopes ^ incolae erant urbis. Cui tamen haud ita multum auctori- 
tatis tribuendum est : Romani enim servos ex omnibus orbis terrarum 
gentibus habebant. Sed hoc certe concedendum est, homines exte- 
rarum gentium in portu vel emporio facillime inveniri. 

Aliud autem indicium praebent nomina deorum qui ab incolis urbis 
Trimalchionis maxime colebantur ; quae haec fere sunt : luppiUr (c. 
44, p. 29, 1. 37 ; c. 47, p. 32, 1. I ; c. 51, p. 34, 1. 12 ; c. 56, p. 37, 1. 
12 ; c. 58, p. 38, L 25), Neptunus (c. 76, p. 51, 1. 31), * Athana^ 
(c. 58, p. 38, 1. 37; cf. c. 29, p. 20, 1. 26; c. 43, p. 29, 1. 4), Venus 
(c. 29, p. 20, 1. 34; cf. c. 68, p. 46, 1. 9), Liber Pater (c. 41, p. 27, 
1. 33 ; cf. ibid. 1. 27), Mars (c. 34, p. 23, 1. 19), Mercurius (c. 29, 
p. 20, 1. 30 ; c. 67, p. 45, 1. 10 ; c. 77, p. 52, 1. 18), HercuUs (c. 106, 
P- 73» 1- 5 ; cf- c- 48, p. 33» 1- i)> Priapus (c. 17, p. 14, 1. 26 ; c. 21, 
p. 17, 1.4; c. 60, p. 40, 1. 11), Fortuna (c. 29, p. 20, 1. 30; 
cf. c. 43, p. 28, 1. 37), Augustus (c. 60, p. 40, 1. 18 ; cf. locos qui ad 
Augustales pertinent) et Lares (c. 29, p. 20, 1. 34; c. 60, p. 40, 
U. 22-6).» 

Notandum est autem quod Encolpius ^gregem cursorum cum 
magistro se exercentem * in porticu domus Trimalchionis vidit ; * ex 
quo adparet ludos gymnicos in urbe celebrari solitos esse. Circenses 
quoque et factiones commemorantur.^^ 

Denique multos in urbe literas humaniores coluisse ex aliquot locis 



hos dies scripsit ut illi ex India semen boletorum mitteretur.' £x quo Trimal- 
chionem non longe ab aliquo emporio vixisse satis adparet. 

1 C. 76, p. 51, 1. 36; cf. Beloch. Camp. p. 117. 

2 C loi, p. 69, 11. 7-10; cf. c. 43, p. 28, 11. 27-35. 

* C. 63, p. 42, 1. 10; c. 69, p. 46, 1. 13. 

* C. 31, p. 21, 1. 34; c. 68, p. 45, 1. 34. 

* C 22, p. 17, 1. 13 seqq. • C 35, p. 24, 1. Ii. 

7 C 34, p. 23, 1. 16. Adde quod Trimalchio et Ganymedes ex Asia venerunt; 
c. 44, p. 29, 1. 13; c. 75, p. 51, 1. 19. 

* Haec addenda sunt: duodecim dii, c. 39, p. 26, 1. 12; Parcae, c. 29, p. 20, 
1. 31; Incubo, c. 38, p. 25, 1. 24; Occupo, c. 58, p. 39, 1. 9; Orcus, c. 34, p. 23, 
1. 35 ; c. 45, p. 30, 1. 28; Noctumae, c. 64, p. 42, 1. 27; *tutela loci,' c. 57, p. 37, 
1. 31 ; * Felicio ' Scintillae, c. 67, p. 45, 11. 12-13. • C 29, p. 20, 11. 31-2. 

w C 70, p. 47, U. 22, 29; cf. c. 64, p. 42, 1. 33. 

s^ consUt;^ erant enim scholae,' rhetores,* poetae^ et fortasse 
poetica certamina' in urbe. Accedit quod (c. 6) 'ingens scholasti- 
corum tmrba ' in porticum venisse dicitur. 

Haec fere sunt quae urbem Trimalchionis oiaxime designare 
videantur : itaque quaerendum est cui urbi Campaniae haec indicia 
Qptime conveniant. 

Urbes quae ad sinum Cumanum prope a mari sitae erant hae 
iuerunt: Curaae, Baiae/ Bauli, Misenum, PuteoH, Neapolis, Hercu- 
laneum, Pompeii, Stabiae, Surrentum. Quarum tres tantum in 
quaestionem veniunt, Cumae, Puteoli et Neapolis. Nam Pompeii 
longius afuerunt a mari ; Baiae autem et Bauli iet Hercuianeum ^ et 
Stabiae coloniae non fuerunt. Misenum quoque et Surrentum licet 
fsxcipiamus. Nam Misenum recens fuit Augusti temporibus,^ se4 
nrbs Trimalchionis, ut videtur, iam vetus fuit.* Accedit quod Pe- 
tronius classis et classiariorum non meminit ; ' sed Augustus stationem 
^iavalem Miseni locavit,*® ex qua urbs paullatim orta esse videtur." 
Denique Misenum 'urbs Graeca' non erat. Surrentum auten^ 
multis de causis excipiendum est. Primum enim in alto campo 
longius a mari situm erat ; ^^ sed urbs Trimalchionis magna ex par^ 
proxima mari in ipso litore fuisse videtur. Deinde Surrentum longius 
afuit a Baiis et Capua quam quae urbs Trimalchionis esset. Nam vix 



^ Etiam Trimalchio doctus videri voluit; cf. cc. 39, 55, 56, 48. 

* Cc. 1-7; cf. c. 46. 

' Agamemnon rfaetor fuit; cf. cc. 3-6; c. 48, p. 32, 1. 30 seqq. 
^ Eumolpus poeta erat et Latina carmina recitabat; cf. c. 83, p. 56, U. 29 seqq.; 
£. 90, p. 62, 1. I, et al. 

* C. 83, p. 56, 1. 30; cf. c. 90, p. 62, 1. I. 

^ Herculaneum municipium fuisse testantur tituli. Cf. C. I. L. X. 141 6; 1447; 
I4S2; 1453; 1455; 1456; etp. 157. 

^ Cf. Beloch. 'Campanien/ p. 190; Hermes XIIL p. 109; C. I. L. X. i, p. 317. 

* Cf. c. 78, p. 53, 11. 7-10; c. 44; c. 58, p. 38, 1. 13; c. 75 ad fin. 
^ Encolpius militis meminit (c. 82) ; sed hic non fuit classiarius. 
10 Sueton. vit. Oct. 49; Tac. Ann. IV. 5. 

^^ Cf. Plin. Epist. VI. 20, 7; Veget. V. i. Misenum colonia erat, quod titulf 
testantur; sed quo tempore colonia in urbem deducta sit incertum est. Hqc a 
Qaudio factum esse probabiliter coniecit Mommsenus (C L L. X. i, p. 31.7); 
sed aliter iudicat Belochius (1. s. c), qui coloniam ab Augusto deductam esse 
conicit. 

^2 Beloch. * Campanien/ pp. 261-2. 

credibile est Surrentinos solitos esse Capuam exire ad mercandum.^ 
Denique Surrentum neque in titulis neque a scriptoribus antiquis 
colonia fiiisse traditur. Plinius enim, quamquam Surrentum com- 
memorat,' tamen coloniam esse non dicit ; et in libro coloniarum ' 
* Surrentum oppidum * legitur, non ' colonia.' Exstat autem titulus * 
in quo mentio fit municipum Surrentinorum. Quae cum ita sint, tres 
tantum urbes reliquae sunt nobis, Neapolis, Cumae, Puteoli. 

De urbe Trimalchionis quattuor sententias viri docti in medium 
protulerunt, quae ordine tractandae sunt. 

Ac primum quidem sunt qui Petronium non unam et eandem 
coloniam descripsisse sed quasi plures in unam conlegisse putent.^ 
At Petronius alias urbes, Crotona^ et fortasse Massiliam,^ nominatim 
indicavit et descripsit. Urbs autem haec clarius designatur quam 
quae ficta sit ; quod infra demonstrandum est. 

Sunt autem qui urbem Trimalchionis Neapolim fuisse putent; 
quam opinionem Pithoeus* primus, quod sciam, protulit. Cum 
Pithoeo autem consenserunt De Salas,^ Burmannus,*® Ignarra," Stu- 
derus,^ Franzius,^ Beckius," et multi alii ; sed recentiores qui hanc 
rem tractaverunt aliter iudicaverunt. 

Argumenta quae Pithoei opinionem maxime confirmare videntur 
haec sunt : 

Urbs Trimalchionis 'Graecaurbs' ab Encolpio vocatur (c. 8i) ; 
cf. Tac. Ann. XV. 33 : (Nero) ' Romae incipere scenas non ausus 
Neapolim quasi Graecam urbem delegit.' 

Deinde vetusille Petroni glossator in verbis 'Graecae urbis ' (c. 81) 



^ Cf. c. 62, p. 41, 1. 9: 'Forte dominus Capuam exierat ad scruta scita 
expedienda.' 

^ Hist. Nat. III. 62. B Gromat. vet. ed. Lacfamann. I. p. 236.. 

• C. I. L. X. 676. Duumviri quoque in titulis Surrentinis commemorantur; 
ex quo Belochius coloniam in oppidum deductam esse conclusit. Non rectet 
nam quod summi urbis magistratus duumviri vocabantur coloniam in ea fuisse 
nullo modo arguit Herculanei enim et in multis aliis municipiis duumviri erant.. 
Cf. c. I. L. X. 1443; 1444; 1445; 1461; 1441; 1453; Marquardt, ' Staatsverwal* 
tung,' ed. alt. I. p. 152 adn. 6. 

• Cf. Buech. praef. ad ed. maior. p. VIIII. • C. 116 seqq. 

^ Fr. I. Buech.; cf. Fr. IIII. * In ed. Burmann. adn. ad c. 81, * Graecae urbis.' 

• Ibid. ed. alt. vol. II. p. 159. ^^ Ibid. ad c. 81, * Graecae urbis.* 

" * De Palaestra Neapolitana,* p. 205 seqq. '^ Mus. Rhen. nov. II. p. 207 seqq. 
M C I. G. III. p. 718. " * Age of Petr. Arbiter,' p. 53. 

adnotavit : ' Neapolis.' Sed glossarium eius parvae auctoritatis est,^ 
etsi viri docti olim multum momenti ei tribuebant.' 

Est autem Petroni fragmentum (XVI. Buech.) : ' Satis consta- 
ret eos nisi inclinatos non solere transire cryptam Neapolitanam.* 
Hoc fragmentum Cumis quidem minus convenit, tamen contra 
Puteolos non facit ; cr^rpta enim Neapolitana haud ita longe a Pute- 
olis erat. Incertum est autem an crypta cuius c. 16 mentio fit 
eadem sit necne ; sed fortasse haec in urbe fuit, ut Studerus coniecit.^ 
Cetera autem argumenta quae Ignarra et alii protulerunt puerilia^ 
sunt. 

At multa argumenta sunt quae contra Pithoei sententiam quam 
maxime faciunt; e quibus haec fere plurimum auctoritatis habere 
videntur. 

Primum quo tempore colonia Neapolim deducta sit incertum est. 
Nam quae in libro coloniarum leguntur : * * Neapolim, muro ducta. 
Iter populo debetur ped. LXXX. Sed ager eius syriae pulestinae* 
(sic) a Grecis est in iugeribus adsignatus, et limites intercisivi sunt 
constituti, inter quos postea et miles imp. Titi lege modum iuge- 
rationis ob meritum accepit/ ea non ad Neapolim Campaniae sed ad 
Flaviam Neapolim, urbem Syriae Palestinae^ plane spectant. Deinde 
inscriptio illa (C. I. L. X. 1492) cui Studerus permultum auctoritatis 
tribuit ne minime quidem ad rem pertinet ; nam Mommsenus eam 
quarti post Christum saeculi esse iudicavit.® Constat autem Neapo- 
lim Ciceronis temporibus municipium fuisse.' Plinius quoque, quam- 

1 Wehli • Obs. Crit. in Petronium/ pp. 7-10. 

^ Cf. Mus. Rhen. nov. II. p. 207. ^ Ibid. p. 204. 

* Cf. Mus. Rhen. nov. II. p. 204. ^ Gromat. Vet. I. p. 235. 

• * Syriae pulestinae' cod. A; 'seriae palestinae' cod. E; 's^rria et pales- 
tinae ' P. ' Sirenae Parthenopae ' mire Lachmannus, iure emendandi abusus. 
Lachmanni emendatione deceptus Belochius (Camp. p. 40) coloniam Neapolim a 
Tito deductam esse putat, conlato Stati loco (Silv. II. 2, 133). Sed Mommsenus 
(C. I. L. X. I, p. 171) Lachmanni errorem correxit. 

^ In nummis huius urbis legitur: *«Aaoufa NccdroAif Svp/as HaKxuarivini^ \ 
Eckhel, Doct. Num. III. p. 435. 

^ C. I. L. X. I, p. 172: '1478» 1492 quorum hic videtur esse saeculi p. C 
quarti'; ibid. p. 171: * titulus aevi labentis n. 1492.' Quo anno hic titulus 
scriptus sit nescimus. Belochius quoque (Camp p. 40) eum tertii vel quarti 
saeculi esse censet. 

' Ad Fam. XIII. 30» i : 'L. Manlius est Sosis: is fuit Catinensis; sed est una 
cum reliquis Neapolitanis civis Romanus factus decurioque Neapoli; erat enim 

qtiam NeapoliiS meminit,^ tamen eam coloniam (oisse tidn di(:lt; 
Accedit quod qnattuorviri Neapolitani in inscriptione ^ coinmfemo- 
rantur. Denique decreta municipii exstant, unum incertae aetatis ' 
et duo aetatis Vespasianae.^ His pensitatis Momtnsenus Neapolint 
tertio fere post Christum saeculo coloniae nomine omatam esse cefi- 
set.' Utcumque hoc erat, Neapolis non ante Neronis certe tempora 
bolonia facta est.* Itaque non erat urbs Trimalchionis. 

Ut supra diximusy pleraque in colonia Trimalchionis Romatld. 
ibrant. Quod Neapoli nuUo modo convenit ; iU ehim usque ad Ha- 
driani tempora permulta Graeca erant. Cf. verba Slrabonis, qui cir- 
citer A.U.C. 730 floruit (V. 7) : fwyvuct 8^ ra twv Srjfidpx^v ovofmra 
rh. fjikv 7rf>Srra ^EXXrpnjch Svtol, rh Sk var€pa roi^ "EAAi/vtKOi? ava/u^ ra 
Ka/Airaviica. irXuxrra 8* txyjj rrj^ ^EXKvpnjof^ aymyrjq IvravOa o^cojlcrat, 
'yvfi.vacnd r€ koI iijyrfptia kcI <f>parptaL koll ovofmra 'EAAi/vtKa, Kairrtp Svfinv 
*Pi»)fuu(iW : (VI. 2) vwt Sc ttX^v Topavros #cai *Piyytou Kai NcatroXco)? 
ikPappapwrBoL (TVfifiifirfKev drravra. Accedunt verba Taciti (Ann. 
XV. 33) quae supra citavimus. Haec omnia quam maxime inscripti- 
onibus confirmantur. Nam etiam imperatoris Titi temporibus Nea- 
politani Graeca lingua utebantur ; cuius rei argumentum exstat tituliis 
C. I. L. X, 148 1, * Graece et Latine scriptus, sed ut Graeca priorem 
locum teneant; exstant decreta municipii praeter n. 1490 aetatis 
incertae duo n. 1489 et C. I. Gr. n. 5838 aetatis Vespasianae quae 
ostendant ad id usque tempus et fortasse postea quoque acta publica 
Neapoli Graece confecta esse. Licebat sane civi Neapolitano etiam 
Latina lingua in titulis uti ; sed diu plerique ea abstinuerunt.' ^ Qua 
de causa antiquiores tituli Neapoli reperti plerique Graece scripti 
sunt Accedit quod m decretis nomina mensium modo Graeca 
sunt, modo Romana.^ Denique magistratus in titulis Neapolitanis 



adscriptus in id municipium ante civitatem sociis et Latinis datam.' Cf. Cic. ad 
Att. X. 13, i; pro Balbo 21 et 55. * Hist. Nat. III. 62. 

3 C. I. G. 5796, &p^aina rtaffdpvv kvdp&y. ' C. I. L. X. 1490. 

* C. I. L. X. 1489; C. I. G. 5838; cf. Mommsen. C I. L. X. i, p. 171. 
6 C. I. L. X. I, p. 171. 

• * Obwohl es eine Inschrift frlihestens des 3 Jahrhunderts giebt, welche wahr- 
scheinlich dieser Stadt angehort und sie als colonia bezeichnet, so kann sie das> 
Colonierecht unmoglich schon vor der neronischen Epoche erworben haben.^' 
Mommsen. Hermes XIII. p. iio; cf. C. I. L. 1. c; Beloch. Camp. p. 40. 

^ C. I. L. X. I, p. 171. 

^ Cf. C. I. G. 5838, iB' Avvai&i^os, et infra 'iovKlwy, 5785, UavBt&vos fiyivis'». 
5836, *\avovapioav\ 5^3> 'Airpe(A(«v. 

plerique Graecis vocabulis designantur.^ Quae omnia coloniae quatn 
Petronius descripsit non conveniunt. 

Denique homines urbis Trimalchionis alios deos atque Neapolitani 
colebant Nam deorum Neapolitanorum, Parthenopae, Sebethi, Ce- 
reris, Hebonis,' in ea parte saturarum quae ad urbem Campaniae 
pertinet nulla fit mentio ; iet contra dii quos incolae urbis Trimalchi- 
onis venerabantur plerique Neapoli non conveniunt. 

Quae cum ita sint, Neapolis certe urbs Trimalchionis non fuit. 

Mommsenus autem in commentariolo ^ quod abhinc duodecim fere 
annis edidit, urbem quam Petronius descripsit Cumas esse probare 
conatus est. Sed etsi rem acutissime et doctissime, ut solet, disputa- 
vit, fortasse operae pretium est sehtentiam eius denuo perscrutari. 
Argumenta autem quae ad opinionem suam probandam protulit haec 
fere sunt : 

(I) Primum urbs Trimalchionis ' Graeca urbs ' erat : quod Moram- 
senus neque Miseno neque Puteolis convenire censet. Itaque, cum 
urbs iUa Neapotis non sit, conligit eam Cumas fuisse. Sed quam- 



1 Demarchus, d^ifMpxos; C. I. G. 5790; 5797; 5799; 5809; 5810; C. I. L. X. 
1478; 1491 ; 1492; Beloch. n. 25, p. 46. Cf. Spartian. Vit. Hadrian. 19: *Per 
Latina oppida dictator et aedilis et II. vir; apud Neapolim demarchus.' Aauic^ 
Xapxo^i C. I. G. 5790; 5796; 5797. rpa/i/jiar€^s,C.l.G,$ygy; 5843; cf. C.I. L.X. 
1494, 'scriba.' 'Ayopduofios, C. I. G. 5793; 5799; 5836. "Apxuy, C. I. G. 58365 
5838; 5799« 'Ayrdpx^y» C. I. G. 5838. "Apxovra rhv diit ir4vTt ir&v rifiriruc6v, 
(quinquennalis) C I. G. 5796; cf. 5797, Hp^avra rhv wtvratTripiKSv "Aplojna 
T€aadpc0v iivBpwv (IIII. virorum), C. I. G. 5796. Tvfivrialapxos, C. I. G. 5796; 
5809. BovK-fi, C. I. G. 5836; Beloch. n. 25, p. 40. BovKtvrai, C. I. G. 5843. 
tlpScKKiirov, C. I. G. 5838, 5843* livyKKriTov, C. I. G. 5799« ♦p'?Tp(ai, C. I. G. 
5785; 5787; 5788; 5789; 5797; 5798; 5802; 5805; 5818; 5869; C. L L. X. 
1491; Willmann. n. 664; cf. Varro L. L. V. 85 Mueller.; Strabo. 1. s. c. Confer 
C. I. L. X. 1487, ' agonotheta ' ; Hrrapxos atirov dSafws, C. I. G. 5793; Mrporros, 
C. I. G. 5790; 5791 ; ffrparriySs, C. I. G. 5793. At haec fere Latina vocabula 
magistratus Neapolitanos designant; * II vir alimentorum quaestor sacrae pecuniae ' 
(sic), C. I. L. X. 1491; 'curator frumenti comparandi/ ibid.; 'scriba' ibid. n. 
1491; 'arkarius reipublicae Neapolitanorum,' qui fortasse servus publicus fuit, 
xbid. n. 1495. Sacerdotes qui in Latinis titulis commemorantur hi sunt : Augus- 
talis, C. I. L. X. 1872; augur et flamen Virbialis, ibid. n. 1493; (?) aedilis 
Augustalis, ibid. n. 1493; praefectus et quinquennalis invenum, ibid. n. 1493. 
Patroni coloniae commemorantur, C. I. L. X. 1487; 1492; 1819; vir primarius 
civitatis, ibid. n. 1520; decuriones, ibid. 1489; 1490; Cic. ad Fam. XIII. 30, i. 

2 Beloch. * Campanien/ p. 5 1 et seqq. 
' Hermes XIII. pp. 106-21. 

quam Cumae sine dubio 'Graecaurbs' fuit tamen hoc nomen et 
Puteolis convenit ; quod infra demonstrandum est. 

(II) Deinde colonia m urbem Trimalchionis deducta erat Cumas 
autem aut a triumviris aut ab Octaviano coloniam factam esse 
Mommsenus ex C. I. litteris, quae in duobus titulis Cumanorum^ 
leguntur, conclusit Has enim litteras verba ' Coloniae luliae ' valere 
putat. Est porro locus libri coloniarum qui hanc coniecturam con- 
firmare videtur : * Cumae : colonia ab Augusto deducta.' Sed constat 
Cumas ad Caesaris usque tempora municipium fuisse;' et fistula^ 
imperatoriae aetatis exstat cum hac inscriptione : ' Publ(icum) muni- 
c(ipii) Cuman(orum). Denique Plinius Cumas coloniam fuisse non 
tradit. Quibus pensitatis ipse Mommsenus nuper multo dubitan- 
tius * de hac re scripsit quam antea scripserat.* Accedit quod Her- 
meros (c. 57) haec dicit : ' Puer capillatus in hanc coloniam veni : 
adhuc basilica non erat facta.' £x quo Mommsenus coniecit coloniam 
in urbem deductam esse eodem fere tempore quo Hermeros puer in 
urbem venerit ; novam enim basilicam ob coloniam deductam factam 
esse putat. Quod quam incertum sit nemo non videt. Sed etiam si 
verum esset, tamen rem non satis probaret; nam Puteolos quoque 
colonia ab Augusto deducta est. Sed hac de re infra dicemus. 

(III) Tertium argumentum quod Mommsenus protulit multo 
speciosius est. Nam (c. 65) Encolpius dicit: *Inter haec tri- 
dinii valvas lictor percussit, amictusque veste alba cum ingenti 
frequentia comissator intravit. Ego maiestate conterritus praetorem 
putabam venisse. Itaque temptavi assurgere et nudos pedes in 
terram deferre. Risit hanc trepidationem Agamemnon et ' contine 
te ' inquit ' homo stultissime. Habinnas sevir est idemque lapidarius, 
qui videtur monumenta optime facere.' Cumis autem summos mag- 
istratus praetores fuisse testantur inscriptiones ; • itaque Mommsenus 
coloniam Trimalchionis sine ullo dubio Cumas fuisse conclusit. Quod 
tamen valde incertum esse videtur; nam oUm. summi magistratus 
multorum municipiorum et coloniarum 'praetores* vocati erant; 
itaque postea, id est, aetate imperatoria, quamquam quattuorviri aut 



1 C. I. L. X. 3703; 3704. 2 Cic. ad Att. X. 13, i. 

■ C. I. L. X. 37x1; cf. n. 3697 (A.U.C. 761), quo in titulo *municipes' Cuxnani 
memorantur. 

* Hermes XVIII. p. 181; cf. 198. * Hermes XIII. p. iio. 

^ C. I. L. X. 3698 (a.d. 289) et 3685, quarum haec Puteolis inventa est. 

duumviri re vera erant, tamen nonnumquam^ minus accurate ^prae- 
tores ' ex more antiquo appellabantur. Cuius rei ipsae Cumae lucu- 
lentissimum exemplum praebent ; Ciceronis enim temporibus summi 
magistratus urbis quattuorviri, ut videtur, appellabantur,' atque in 
titulo Cumano* imperatoriae aetatis haec leguntur: 'Ad honorem 
quoque duumviratus ad cumulanda munera patriae suae libenter ac- 
cessit.' Itaque non mirum est si et aliarum urbium duumviri nonnum- 
quam ' praetores ' appellabantur,^ etsi casu inscriptiones quae exstent 
hoc non ostendant. 

Sed etiam si haec res aliter esset, tamen locus Petroni Mommseni 
sententiam non probaret. Nam quod advena Encolpius magistratum 
urbis ' praetorem ' vocat nihil fere auctoritatis habet. IUe enim 
Romae fuerat,' et fortasse in GaUia Narbonensi, ubi summi urbium 
magistratus 'praetores' vocabantur/ habitaverat.^ Itaque non 
mirum est si cum Encolpius Habinnatem cum lictore et ingenti fre- 
quentia intrantem videret eum praetorem esse putavit. 

Haec fere sunt quae Mommsenus ad suam sententiam probandam 
protulit. At alia sunt, quae opi^iioni eius refragari videntur. 

(I) Trimalchio (c. 48) haec dicit : ' Nam Sibyllam quidem Cu- 
mis ego ipse oculis meis vidi in ampulla pendere, et cum illi pueri 
dicerent : Sc^vXAo, rl ^cXei? ; respondebat illa : dTroAivciv ^cXoi.' Quo 
de loco prudenter scripsit Buechelerus : ^ ' Cumas illam coloniam non 
fuisse, de qua convivae confabulantur, probatur eo, quod Cumis se 
suis oculis Sibyllam vidisse quasi rem raritate notabilem Trimalchio 
pronuntiat.* Quocum consentit Ludovicus Friedlaenderus.* At 
Mommsensus locum Petroni sic explicare conatus est : ' Sed voluit 
lepidus auctor ita ineptire pulchellum hominem, scilicet ut urbana 



^ Hac de causa imperatoria aetate Lavinii, Anagniae, Capituli Heniicorum et 
Cumis 'praetores' erant: Hispelli autem et Nemausi 'praetores quattuorviri,' 
Abellini et Grumenti et Telesiae et Narbonis ' praetores duoviri ' in titulis memo- 
rantur. Cf. Marquardt, ' Staatsverwaltung/ ed. alt. vol. I. pp. 149-50; Madvig. 
' Verfassung und Verwaltung des R6m. Staates,' vol. II. p. 13; Hor. Sat I. 5, 35 ; 
Cic. de Lege Agr. II. 34, 92-3; C. I. L. X. 6193. 

« Ad Att. X. 13, I. • C. I. L, X. 3704, 

* Cf. Plut vit Sull. 37, r^y tpx^^vTfjk (scilicet Aiicatapxe/as) rpdviov. 

' C. 69, p. 46, 1. 36. * Marquardt, L s. c. 

^ Cf. Frag. I. et IV. (Buech.). ■ Praef. ad ed. maior. p. VIII. 

' < Bursian^s Jahresbericht,' 1878, 2d Th. p. 172. 

narraret quasi longinquo itinere conspecta.'^ Quasi vero aliquis 
tam audacter tale tantumque mendacium de sua urbe coram 
suis civibus diceret. At quamquam Trimalchio et superbus et 
stultus fuisse videtur, tamen non fuit insanus. Constat autem eum 
non ' Cumis ' sed ' hac in colonia ' dicturum fuisse si urbana narrareL 
Est autem et alius locus (c. 53) : ' £t plane interpellavit salta- 
tionis libidinem actuarius, qui tanquam urbis acta recitavit: 'VII. 
kalendas sextiles : in praedio Cumano, quod est Trimalchionis, natl 
sunt pueri XXX., puellae XL. ; sublata in horreum ex area tritici 
millia modium quingenta ; boves domiti quingenti.' Quo ex loco et 
Buechelerus et Mommsenus convivium Trimalchionis in praedio eiufr 
Cumano actum esse coniecenmt. Quod si verum est, sententia 
Mommseni pro vera et certa accipienda est ; nam quod Buechelenis 
dicit: 'Appellatio ipsa solitam insolentiam Trimalcionis arguit, qui 
praedium suum a longinquo o|{pido, non a propinquo voluit deno- 
minari, ut scilicet fines illius patere usque ad Cumas crederentur/' 
parum probabile est. Domini enim, ut recte dicit Mommsenus, 
nomina praediis suis arbitrio suo dare non solebant; sed praedia. 
sua quodque nomina ab oppidis vel pagis in quibus sita erant^ 
trahebant. Cuius rei apud Ciceronem sescenta exempla sunt. Sed^ 
nisi fallimur, ea quae actuarius recitavit non ad domum in qua con- 
vivium agebatur sed ad longinqua praedia pertinuenint. Nam et 
' praedium Cumanum * et ' hortos Pompeianos * commemoravit, scili- 
cet ut Trimalchio videretur non solum in sua urbe sed etiam Cumis 
et Pompeiis fundos habere. Adde quod domus * Trimalchionis in 
urbe vel certe proxima ab urbe fuit; quod ex c. 78 satis constat 
Sed praedium Cumanum ruri longius ab urbe fuisse facile suspiceris ; 
erant enim in eo ' tritici milia modium quingenta ' in horreo et area 
et quingenti boves. Hoc tamen incertum esse concedimus. Sed 
cenam Trimalchionis in praedio Cumano actam esse demonstrari 
non potest, immo vix credibile videtur. 



1 C. I. L. X. I, p. 351; cf. Hermes XIII. p. 114: *Es wirkt nur um-so 
komischer, wenn er in Cumae selbst berichtet, wie er die cmnanische Sibylle in 
einer Bouteille habe sitzen sehen und mit den Bengeln auf der Strasse Unter- 
haltung fuhren hSren.* 

2 Praef. ad ed. maior. p. VIII. 

' Cf. c. 77, ubi Trimalchio de domo sua iactat, nihil de praedio adiacente 
dicens. 

(II) Deinde apud Petronium nuUa mentio fit Apollinis Cumani 
€t Demetros, qui Cumis maxime colebantur.^ Accedit quod templum 
Apollinis et antrum Sibyllae, quae per totam orbem terzarum notissima 
eranty non commemorantur.' At contraTrimalchio se SibyUam in am- 
pulla pendere Cumis vidisse dicit ; quod non solum ridiculum sed etiam 
impium civibus suis visum esset, si ipse Cumis cum id diceret habi- 
taret. Nam etiam si oraculum Augusti temporibus iam totum ex- 
stinctum erat, tamen Cumanos de Sibylla sua tales nugas tam 
audacter narrasse nullo modo credibile est. 

(III) Denique multa alia de colonia tradita sunt quae Cumis 
non conveniunt. Nam in colonia negotiatores et mercatores erant 
atque ipse Trimalchio negotiando dives factus erat. Sed Augusti 
temporibus Cumae emporium non erant: Puteoli enim mercatores 
ad se adduxerant. Accedit quod urbs ipsa Cumanorum nuUum 
portum habebat.' Deinde forum vesperi ' frequentia rerum venaHum ' 
et turba coctionum repletum atque 'ingens scholasticorum turba' 
Cumis minus conveniunt. Ftaeterea in colonia multi homines 
exterarum gentium erant ; sed hoc mirum videtur, si quidem colonia 
^ vacuae Cumae ' erat. His de causis colonia Trimalchionis Cumae 
iuisse non videtur. 

Puteolos autem coloniam Trimalchionis fuisse, vir Neapolitanus, 
Cataldus lanneUius, primus, quod sciam^ demonstrare conatus est.^ 
Hunc virum doctum pauci alii secuti sunt ; quo in numero quondam 
fuit Ludovicus Friedlaenderus. lUe enim ex vigilum mentione (c. 
79) Puteolos coloniam nostram fuisse concluserat. Sed postea pri- 
orem sententiam reiecit. Itaque ' Non taU auxUio nec defensoribus 
istis Tempus eget.* Sed Belochius,* qui urbes Campaniae diUgen- 
tissime exploravit et descripsit, cum lanneUio consensit. 

Buechelerus autem de PuteoUs haec scripsit : ' Graeca urbs p. 96, 
7 mirum est profecto si Puteolana civitas vocatur tam diu a Romanis 
colonis habitata neque Graecae magis quam variarum nationum com- 



1 Cic. de Div. I. 98; Flonia II. 8, 3; VergiL Aen. VI. 9 seqq.; Plut. Virt Mul. 
26; C I. L. X. n. 3685, et al. * Verg. Aen. VI. 42 seqq. ; Stat. Silv. V. 3, 1 72, et al. 

* < Als Handelsstadt ist Kyme wohl niemals bedeutend gewesen. Schon die 
lAge an der hafenlosen Kiiste zeigt, dass bei der Grttndung ganz andere Riick- 
sichten massgebend waren.' Beloch. Camp. p. 157. 

* < In Cod. Perottinum dissertationes tres,' pp. CXLII. seqq. 
^ Camp. pp. 108, 116, 117, 134, et al. 

mcfciis ct n€i|iiciitui losgiiis. • • Acoodit qaod in crebiis smioiiibas 
qoibas comiiioda et incomiiioda oriooiac Titaqae Tiilgi ioter cenantes 
▼enaiitoi'^ paene nnUa fit meicatnnie ac leiam «antM-apun m^ttpt^ 
qoanim adflaentia Fnteolanam empoiiam celebialntor. Haec cootia 
Ptiteolos pogoant.'^ Qoocom consensit Mommsenns, qoi et aliad 
aigamentom piotafit.' lUe enim didt verba qoae c 44 l^antnr: 
' Haec cokmia l e U o veisu s ciescit tamqnam coda vitnli,' imllo modo 
Ptiteolis conveniie, qnod ea nrfas illis tempoiibas qnam mazime flore- 
ret. Haec fere sont quae non solam Baecheleio et Mommseno 
sed etiam prioribus scriptoribus contia Puteolos fecere videientur. 
Itaqae si haec explicaie poterimusy lannelli sententia mnlto proba- 
bilior videbitur. Nam vir ille doctissimusy quamquam has diffi- 
cultates amovere multum diuque tentavit,* tamen rem acu non 
tetigit Itaque Buecheleri et Mommseni argumenta primum trac- 
tanda stmt 

Si rem propius inspicias, haec aigumenta lannelli sententiam non 
solum non evertunt sed etiam confirmant. Nam vera quidem sunt ; 
sed contra Puteolos non pugnant, immo vero nobiscum feciunL 

Urbs Trimalchionis ' Graeca urbs ' vocatur. Sed quamquam Pute- 
oli| ut lannellius dicit/ a Graecis conditi sunt,' tamen haec res ad 
nomen Graecae urbis explicandum nuUo modo sufficit. ReUqua 
autem quae lanneUius multo cum labore adtuUt difficuitatem non 
amovent. Sed vera nominis expUcatio, nisi faUimur, longe aUa est 
atque omnes molestias quasi uno ictu profUgat. 

A.U.C. 560, ut Livius testatur/ colonia trecentorum civium 
Romanorum Puteolos deducta est. Parvam hanc coloniam iam 
deficientem imperator Augustus restituit.^ Sed praeter coloniam 
Roraanam quae PuteoUs erat, ' vetus oppidum/ quod ante coloniam 
deductam ibi fuerati remanebat, primum ut peregrina civitas, deinde 
post beUum sociale ut *municipium. Sed Nero veteri oppido ius 



1 Prsef. sd ed. maior. p. VIIII. * Hermes XIII. p. iii. 

« Cod. Pcrott. pp. CCXLVII. leqq. * Cod. Perott p. CCXLVIII. 

* Hieron. ad Olymp. LXIII. i ; Steph. Byz. s.v. nor/oA.01; Strabon. V. p. 245; 
Fettus S.V. * minorem Delum,' et al. 

* ' Coloniae civium Romanorum eo anno deductae sunt Puteolos, Voltttmum, 
Litemum, treceni homines In singulas.' Liv. XXXIV. 45; cf. XXXII. 29. 

^ Llb. Colon. p. 3361 ' PuteoU colonia Augusta; Augustus deduxit' Cf. C L L» 
VIU. 79S9. 

coloniae dedit ; ^ atque, ut videtur, ambae coloniae in unam coniunctae 
sunty quae ' colonia Claudia Neronensis Puteolana' vocata est. Hanc 
rem optime exposuit Nipperdeius,' quem Marquardtius' secutus est 
Sed nemo, quod sciam, perspexit quanti momenti haec essent ad 
verba Petroni explicanda. Nam nisi fallimur parva illa colonia quae 
Puteolis erat ipsa est quae a Petronio commemoratur. Itaque 
verba illa: 'Haec colonia retroversus crescit tanquam coda vituli' 
Puteolis quam maxime conveniunt ; nam coloniam Puteolanam paul- 
latim defecisse vel eo optime probatur quod Augustus eam restituit. 
Deinde quod in sermonibus convivarum ' paene nulla fit mercaturae 
ac rerum nauticarum mentio ' simili modo faciUime explicari potest. 
Nam cena Trimalchionis in colonia agitur ; sed sine dubio emporium 
Puteolanum in vetere oppido, quod olim portus Cumarum fuerat,^ 
situm erat. Itaque non mirum est si homines coloniae, qui longius 
a mari habitabant ' et fortasse emporii mercatores despiciebant, haud 
ita multum dicebant de mercatura et rebus maritimis. £st tamen 
locus cenae Trimalchionis qui ad res nauticas pertinet (c. 76). 

Deinde Encolpius haec dicit (c. 81) : ' Eflugi iudicium, harenae 
imposui, hospitem occidi, ut inter [tot] audaciae nomina mendicus, 
exul, in deversorio Graecae urbis iacerem desertus?' Sed idem 
Encolpius paulo antea dixerat : ^ Nec diu tamen lacrimis indulsi, sed 
veritus ne Menelaus etiam antescholarius inter cetera mala solum me 
in deversorio inveniret, collegi sarcinulas locumque secretum et proxt" 
mum litori maestus conduxi.' Id est, priore hospitio deserto, se in 
* Graecam urbem/ quo nomine pars urbis quae proxima mari erat 
designari videtur, contulerat. Huius autem nominis duplex ratio est ; 
nam veterrima pars urbis, quae in colle prope a mari sita erat,^ olim 
re vera ' Graeca urbs ' portusque Cumarum fuerat, atque subiacens 
emporium Encolpi temporibus, id est^ Augusti aetate, similUmum 
Graecae urbis erat.' 



1 Tac. Ann. XIV. 27 (A.U.C 813); C. I. L. IV. 2152; X. 5369. 
« Ad Tac. Ann. XIV. 27. 

* * Staatsverwaltung/ ed. alt. I. p. 118, adn. 4. 

* Strabon. V. p. 245; Dionys. VII. 3. 

' Fortasse colonia in superiore parte urbis (Belocb. Camp. pp. 137 seqq.) sita 
erat, si quidem coloni in mio loco habitabant. 

* Beloch. Camp. pp. 130-31; cf. Atlas. Pl. III. 

T < Wer zu Cicero's oder Seneca's Zeit das Emporium von Puteoli durchwan* 

Itaque, ut res quam brevissime exponatur, in urbe Puteolanorum et 
colonia Romana, in qua cena Trimalchionis agitur, et municipium erant 
Praeterea ea pars urbis quae proxima mari erat, id est, veterrima pars 
urbis et adiacens emporium, * Graeca urbs ' ab Encolpio vocatur. 

Multa sunt quae hanc opinionem confirmant. Primum enim 
praetor, aediles, seviri, munera gladiatoria et multa alia eiusmodi in 
cena Trimalchionis, quam vocant, commemorantur quorum in reliqua 
parte satirarum quae quidem ad urbem Campaniae pertinet, nulla 
fit mentio. Deinde si et colonia et municipium in urbe erant, 
paene constat colonos de maioribus suis iuribus et privilegiis 
gloriaturos fuisse. Itaque intelligi possunt illa: ^ Haec colonia 
retroversus crescit tanquam coda vituli ' ; ^ ' Quid enim futurum est si 
nec dii nec homines huius colonicte miserentur ' ; ' ' Puer capillatus 
in hanc coloniam veni ' ; ' ' mathematicus qui venerat forte in 
coloniam nostram^ ^ At in reliqua parte satirarum nihil tale legitur. 

Similiter ' colonia ' Puteolana in titulis vel saepissime ^ commemo* 
ratur, atque cives etiam annos a colonia deducta numerabant.* 
Notandum est autem quod homines coloniae Trimalchionis 'Grae- 
culos ' contemptim Graecos vocabant;' quod profecto mirum fuisset 
si et ipsi Graeca in urbe habitarent. Deinde, quod ex saturis scire 
possimus, coloni plerique certe non ad mare vel in ipso emporio sed 
longius a mari habitabant.^ Sed Puteoli situ ipso divisi erant in duas 
partes, urbem exteriorem,* quae propior mari erat, et urbem inte- 
riorem,^® quae longius a mari in collibus erat sita. Itaque coloniam in 
urbe interiore vel certe sub ea fuisse facile suspiceris; et fortasse 
urbs exterior distinctionis causa ' Graeca urbs ' vocabatur. 



derte, mnsste sich in eine Stadt des Hellenischen Ostens venetzt glauben'; 
ibid. p. Il6; cf. 134. 

1 C. 44, p. 29, 1. 26. 3 Ibid. 1. 34. 

■ C. 57, p. 38, 1. 13. * C. 77, p. 52, 1. 7. 

^ Plus quam vicies quinquies. * C. I. L. X. 1781; cf. 1566. Ibid. I. 577. 

^ Cf. c. 38, ' Graeculis ' (apibus) ; c. 46, ' Graeculis ' (litteris) ; c. 76, ' Graeculio. 

B Notandum est quod multi e colonis fundos vel agros habebant; cf. cc. 37; 
46; 48; 57 med. Deinde Graeculionem in coloniam venisse ut res notabilis com- 
memoratur (c. 76). Denique mercaturae et navium paene nulla fit mentio, 
nin c. 76. 

* Hoc nomine veterrimam partem urbis (< die Alt-stadt ' Beloch.) et emporium 
Puteolanum brevitatis causa comprendimus. 

^^ Haec est ' die obere Stadt ' Belochi; v. Camp. p. 137 seqq. 

Pennulta autem de urbe Trimalchionis tradita sunt^ quae Puteolis 
quam maxime conveniunt. Nam Puteoli in Campania ad mare 
siti erant, neque longe aberant a Baiis Capuave. Colonia autem 
Puteolos A.U.C. 560 deducta est, ut supra diximus, et inter magistra- 
tus Puteolanos aediles saepe commemorantur.* Deinde Augustales 
ibi multum valebant, ut tituli clare indicant.^ Urbs autem Puteola- 
norum in regiones divisa erat, quarum mentio iit in titulis.^ 

Sine dubio autem colonia Puteolana Latina lingua et Romanis insti- 
tutis, ut coloniae par erat, utebatur. Praeterea animadvertendum est 
^ quod munera gladiatoria in titulis Puteolanis memorantur.' 

Situs autem Puteolorum urbi Trimalchionis quam maxime conve- 
nit ; magna pars enim Puteolorum proxima mari erat. Commemo- 
rantur autem in titulis Puteolanis porticus," bahiea/ basilica,* templa,* 
forum,^® curia " et fortasse alia " quorum mentio fit in saturis Petronia- 
nis. Praeterea et theatrum ^ et amphitheatrum " Puteohs erant. Sed 
his rebus haud ita multum auctoritatis tribuendum est; talia enim 
aedificia et in aliis urbibus erant. At ' monimenta ' quorum Niceros 
meminit (c. 62) nisi &LlUmur eadem sunt quae etiam hodie ad vete- 
rem Viam Consularem exstant.^ Puteolos autem magnum emporium 
fiiisse nescit nemo; atque multos homines exterarum gentium ibi 
habitasse et tituli et scriptores testantur.^' Deinde dii qui a Puteola- 
nis colebantur iidem fere erant quos cives urbis Trimalchionis venera- 



^ Cf. pp. 23-27 huius commentarioli. 

2 C. I. L. X. 1676; 1725; 1785; 1799; 1801; 1810; 1821. 

«C. I. L. X. 1551; 1574; 1624; 1839; 1807; 1869; 1870; 1872; 1876; 
1877,1878; 1879; 1880; 1881; 1884; 1887; 1889; 1892; 1567 etal.; Beloch. 
Camp. pp. 108-11. *C. I. L. X. 1695; ^^5 '7oo; '631. * Ibid. 1785; 1825. 

• C. I. L. X. 1894; cf. Cic. Acad. Pr. II. 80; Beloch. Camp. p. 134. 

' C. I. L. X. 3161; cf. 1707. 8 Ibid. 1782; 1783; Beloch. Camp. p. 141. 

® Cf. C. I. L I. 577, *aedem Serapi*; C. I. L. X. 1578; 1602; 1613; 1783. 

M Ibid. 1698. 11 Ibid. 1782; 1786. 

^'^ * Clivus ' qui a Ganymede (c. 44) commemoratur fortasse idem est cuius 
mentio fit in titulo C. I. L. X. 1698. Sed magis puto locum Fetroni ad Clivum 
Capitolinum pertinere. 

^ GeU. XVIII. 5, I. 1* Cf. Beloch. Camp. pp. 137-8. 

^ Beloch. Camp. p. 143 : < Hier beginnt die grossartige Graberreihe, die diese 
Strasse in mehr oder weniger unterbrochener Folge mehr als vier Miglien weit 
einfasst. £s ist etwas ergreifendes, dieses meilenlange Wandem durch die einsame 
Todtenstadt; hier mehr als irgendwo sonst wird man inne, dass Puteoli eine 
Grossstadt gewesen ist* ^* Beloch. Camp. pp. 118-22; cf. 1 15-16. 



40 • H. W. Haley. 

bantur. Hi dii enim et in titulis Puteolanis et in ea parte saturanim 
quae ad urbem Campaniae pertinet nomine memorantur : luppiter/ 
Mercurius/ Venus,* Liber pater/ Hercules,* Fortuna,* Lares ' et Augus- 
tus. Neptunus quoque Puteolis colebatur, et Porticus Neptuni in 
urbe erat, ut Cicero testatur.' Ludi autem Augusti temporibus Pute- 
olis celebrabantur* et Circi ruinae etiam hodie exstant^ 

Denique Puteolanos litteras coluisse licet suspiceris. Plinius enim 
narrat puerum Baianum Puteolos in ludum itasse,^ et Gellius dicit 
anagnosten quendam Enni Annales in theatro Puteolano recitasse.^ 
Ciceronis autem praedium sub urbe fuit.^ Haec omnia cum indiciis 
quae in saturis invenimus bene congruunt. 

Reliquum est ut aliud argumentum, quod aliquid certe auctoritatis 
habet, proferamus. Diximus enim seviros Augustales et in saturis 
Petronianis et in titulis Puteolanis^^ commemorari. Sed in titulis qui 
in inferiore parte Italiae inventi sunt * seviri * et ' seviri Augustales ' 
non commemorantur nisi Puteolis et Regii.^ 

Quae cum ita sint, multa sunt quae lannelli sententiam confirment ; 
atque ipsa argumenta quae nonnullis contra eam valere visa sunt, re 
vera non modo eam non evertunt sed etiam probant et demonstrant. 
Itaque urbem Trimalchionis Puteolos fuisse licet concludamus. Haec 
fere sunt quae de hac quaestione dicenda putaremus. 



1 C. I. L. X. 1571; 1572; 1575; 1576; 1577; 1578; 1634. 

* Ibid. 1589; 1590. • Ibid. 1595; 1596; 2483. * Ibid. 1583; 1584; 1586. 

* Ibid. 1569; cf. 1570. • Ibid. 1557; 1558; 1568. ' Ibid. 1580; cf. 1581. 

* Acad. Prior. II. 25, 80. * Suet Vit. Oct. 44 : ' Puteolis per celeberrimos ludos.' 
M Beloch. Camp. p. 142. » Hist Nat IX. 24. " GeU. XVIII. 5, i. 
M De Fato 2; Ad Fam. V. 15, 2, " C. I. L. X. 1567; cf. Beloch. Camp. p. 108. 
U Schmidt de Sev. Aug. p. 8; cf. p. 44; Marquardt. ' Staatsverw.' ed. alt I. 

p. 203, adn. 8. Sed ' Augustales ' nude dicti in multis titulis eius partis Italiae 
memorantur. Sunt autem qui * Augustales ' et ' seviros ' vel ' seviros Augustales ' 
nullo modo dissimiles fuisse putent. Quod nobls quidem incredibile videtur; 
nam 'sevir et Augustalis' saepe legitur in tltulfs; Schmldt L 1. pp. 16-19. ^ed 
tota haec quaestio perdifficilis et perobscuia est Cf. Schmidt L L pp. 38-49; 
Marquardt. L L pp. 203-4. 

